RTS :: Zvezda najbolja u regionu – osvojena titula u ABA ligi i karta za Evroligu\nKošarka Zvezda najbolja u regionu – osvojena titula u ABA ligi i karta za Evroligu\npetak, 28. maj 2021, 22:29 -> 23:35\nSlično kao pre dve godine, pet neizvesnih utakmica između Zvezde i Budućnosti moralo je da se odigra kako bi se saznalo ime šampiona. I još jednom su crveno-beli izašli kao pobednici u duelu sa Podgoričanima i osvojili novu titulu u ABA ligi.\nZvezda je bila bolja tokom čitavog toka odlučujuće, pete utakmice ovogodišnjeg finala, dok se Budućnost postarala da borba za trofej bude zanimljiva do samog kraja, ili makar do poslednja dva minuta.\nVažnost utakmice vezao je ruke igračima obe ekipe na početku meča, a to se posebno videlo na Džordanu Lojdu. Najbolji strelac Zvezde promašio je prva četiri šuta na utakmici, potpuno nekarakteristično za njega.\nOdličnu partiju, verovatno najbolju u crveno-belom dresu pružio je Lendri Noko, koji je utakmicu završio sa 17 poena i 12 skokova. Kamerunac je kontrolisao dešavanja u svom reketu, dok je bio izuzetno aktivan u ofanzivnom skoku.\nZvezda je u nekoliko navrata bežala na sedam poena prednosti, ali se Budućnost uporno vraćala, sve do poslednjih nekoliko minuta. Gosti u završnici nisu uspevali da pogode za tri poena, iako su bili veoma uporni u pokušajima.\nMarko Simonović postigao je trojku sredinom poslednje deonice, što su bili njegovi prvi poeni u finalnoj seriji, ali izuzetno značajni za konačan ishod.\nKada je Lojd na 28 sekundi pre kraja meča trojkom doneo Zvezdi osam poena prednosti, bilo je jasno da za goste nade više nema i da trofej ostaje u Beogradu.\nU ekipi Buućnosti najbolji je bio Džastin Kobs sa 21 poenom, a veliki hendikep za ekipu Dejana Milojevića bilo je izostanak centra Vilija Rida zbog povrede.\nZvezda je tako odbranila titulu osvojenu pre dve godine, pošto prošla sezona nije završena zbog pandemije koronavirusa.


Kako da podesite cenovni plan za putnike koji rano rezervišu | Booking.com for Partners\nPodešavanje cenovnog plana za putnike koji rano rezervišu je odličan način da rano osigurate prihode, brže popunite smeštajne jedinice i smanjite potrebu da nudite popuste u poslednjem trenutku. On vam može pomoći da privučete putnike koji vole da planiraju unapred.\nKako funkcioniše cenovni plan za putnike koji rano rezervišu\nZa rezervacije koje gosti prave više od 15 dana pre datuma prijavljivanja možete da ponudite popust za putnike koji rano rezervišu. Ovo je jedno od brojnih podešavanja koja su dostupna za cenovne planove. Ove rezervacije se mogu napraviti po sniženoj ceni, što podstiče putnike da rezervišu.\nMožete da odlučite koliko dana pre prijavljivanja gost može da iskoristi popuste za putnike koji rano rezervišu. Takođe birate pravilo otkazivanja, kao i koliki popust želite da ponudite. Preporučujemo da se postarate da ponuda za putnike koji rano rezervišu bude vaša najpovoljnija dostupna ponuda ukoliko želite da ona bude privlačna.\nCenovni plan za putnike koji rano rezervišu možete da podesite prateći sledeće korake:\nIzaberite „Za putnike koji rano rezervišu“, a potom kliknite na „Dodajte cenovni plan“\nUnesite podatke o svom cenovnom planu, a zatim kliknite na „Pregled“\nPo čemu se cenovni plan za putnike koji rano rezervišu razlikuje od Ponude za putnike koji rano rezervišu?\nOpcija za putnike koji rano rezervišu je podešavanje cenovnog plana koje možete da koristite uz nedeljne i mesečne cenovne planove, cene za različiti broj gostiju, kao i cene za boravak dece kako biste privukli različite vrste putnika. Ova podešavanja imaju najveći učinak ukoliko su u osnovi vaše strategije određivanja cena i uvek su dostupna.\nPonuda za putnike koji rano rezervišu je vremenski ograničena i vidljiva je potencijalnim gostima samo tokom perioda koji naznačite. Ova ponuda je osmišljena za stratešku primenu i podrazumeva ponudu većih popusta kako bi se rešili kratkoročni problemi u vezi sa popunjavanjem kapaciteta.\nKako cenovni plan za putnike koji rano rezervišu funkcioniše u kombinaciji sa drugim popustima i promotivnim ponudama?\nCenovni plan za putnike koji rano rezervišu kombinujemo na isti način kao i druga podešavanja. To znači da istovremeno možete da primenite više cenovnih planova, podešavanja i ponuda.\nKoliko dana pre prijavljivanja gost može da rezerviše po cenovnom planu za putnike koji rano rezervišu?\nGost može da rezerviše između 360 i 15 dana pre prijavljivanja kako bi iskoristio popust za putnike koji rano rezervišu.\nDa li mogu da dodam cenovni plan za putnike koji rano rezervišu za više objekata istovremeno?\nUkoliko upravljate većim brojem objekata, u ekstranetu možete da podesite cenovni plan za putnike koji rano rezervišu putem alatke za grupne izmene. Kliknite na „Cenovni plan za putnike koji rano rezervišu“ i pratite gorenavedene korake.


Savet ministara EU: Nova metodologija će biti primenjena na Srbiju i Crnu Goru – SLOBODNA VOJVODINA\nKako se navodi u saopštenju Saveta, nova metodologija će biti primenjena u postojeći okvir pregovaranja sa Crnom Gorom, a sa Srbijom na sledećoj međuvladinoj konferenciji.\n„Kredibilna perspektiva pristupanja je ključni pokretač transformacije u regionu i iskorišćavanja prilike za zajedničku bezbednost i prosperitet. To je ključno za promociju demokratije, vladavine prava i poštovanja osnovnih prava“, rekla je Ana Paula Zakarijas, državna sekretarka za evropske poslove Portugala.\nIstiču da se nova metodologija fokusira na sledeće elemente u Srbiji i Crnoj Gori – suštinske reforme, snažniji mehanizam političkog upravljanja, dinamičniji tempo pregovora i veću predvidljivost samog procesa.\nRelated Topics:Crna GoraEUevrointegracijeSrbija\nKijev tvrdi kako Rusija ima 100.000 vojnika blizu granice\nMihael Rot: Situacija i dalje krhka na Zapadnom Balkanu


"Ne postoji datum za otpočinjanje pregovora sa EU niti bezuslovni poziv za NATO. I to je zato što imamo nesposobnu vladu. Moramo stati na put porazima, a odgovor možete dati samo vi. Zato ćemo da nastavimo da protestujemo i pozivam vas da dodje u Kavadrce i priključite se protestnom maršu", rekao je Mickoski u video obraćanju javnosti.\nZaev je, pak, iz Brisela pozvao građane da se pridruže velikoj proslavi koja će biti održana u subotu u 15 gradova širom Makedonije. "Od danas Makedonija ide samo napred, građani mogu da slave uspeh jer NATO je odlučio da postanemo 30 članica Alijanse. Dobili smo poziv da postanemo saveznik najjačih zemalja na svetu. Makedonija ide u korak sa Evropom", naveo je Zaev i najavio da će proslave biti organizovane uz makedonsku muziku.\nIz VMRO-DPMNE podsećaju da je Makedonija ispunila uslove za članstvo u NATO još 2008. "Zbog toga, kao prvi korak traže ostavku vlade, Nikole Dimitrova, pre svega, koji je zajedno sa Zoranom Zaeva doveo zemlju do zastoja", navodi se u saopštenju VMRO-DPMNE.\nSDSM ističe da su vrata NATO otvorene i da je mesto Makedonije u Alijansi osigurano, što će obezbediti stavilnost i razvoj zemlje u budućnosti. Politički analitičar Albert Musliju je za Radio Slobodnu Evropu rekao da Makedonija osim obaveze preuzete u sporazumu sa Grčkom mora da završi i neke finese koje predviđaju potpuno uključivanje u sistem NATO.\nPrema njegovim rečima, situacija je jasna: ako Makedonija ispunjava sve obaveze sporazuma sa Grčkom, može se smatrati članicom NATO. "Evropska unija je prema odluci Saveta Evrope navela sve što Makedonija mora da ispuni do juna naredne godine, dok NATO smatra da je situacija mnogo jasnija", kaže Musliju.\nOčekivanja Brisela su, naime, da će Makedonija u potpunosti primeniti sporazum sa Grčkom o imenu, a to podrazumeva i uspešno sprovodjenje referenduma i donošenje ustavnih promena.


Poverenica sa predstavnicima Roma, žena sa invaliditetom i obolelih od HIV-a\nBeta 28. jula 2015. 21:50\nPoverenica za zaštitu ravnopravnosti Brankica Janković razgovarala je danas sa predstavnicima Roma, organizacija koje se bave zaštitom žena sa invaliditetom, tražilaca azila i osoba sa HIV-om o problemima sa kojima se predstavnici tih ranjivih grupa svakodnevno suočavaju.\nU razgovoru sa predsednikom Nacionalnog saveta romske manjine Vitomirom Mihajlovićem „zaključeno je da je neophodno obučiti pedagoške asistente, romske koordinatore i zdravstvene medijatore, ali i upoznati same Rome sa načinima zaštite od diskriminacije pred Poverenikom za zaštitu ravnopravnosti“, navodi se u saopštenju iz kabineta poverenice za zaštitu ravnopravnosti.\nMihajlović je predložio da se školska deca u Srbiji upoznaju sa romskom kulturom i tradicijom, kako bi se mladi od malih nogu učili razumevanju i poštovanju različitosti.\n„Janković i Mihajlović razgovarali su i o položaju pripadnika romske zajednice u Srbiji i budućim zajedničkim aktivnostima“. navodi se u saoštenju i dodaje da je na sastanku dogovoreno da savet romske nacionalne manjine aktivnije počne da podnosi veći broj pritužbi Povereniku zbog diskriminacije romske nacionalne manjine.\nPoverenica je takođe razgovarala i sa direktorkom organizacije „Iz kruga“ Lepojkom Čarević Mitanovski o položaju žena sa invaliditetom, te je zaključeno da je potrebna veća senzibilizacija centara za socijalni rad kada su u pitanju problemi ove ranjive populacije.\nO problemima osoba sa HIV-om, ona je razgovarala sa izvršnim direktorom AS Centra Đuricom Stankovim koji joj je ukazao na nedostatak saradnje sa nadležnim organima, nedovoljnu psihosocijalnu podršku i preventivu, nepridržavanje preporuka Svetske zdravstvene organizacije i nedostatak medicinskih aparata.\nTokom susreta poverenice Janković i direktora organizacije „Grupa 484“ Vladimira Petronijevića, ključno pitanje je bilo kako najbolje rešiti problem tražilaca azila.\n„Ocenjeno je da bi najefikasniji model bio uvođenje privremene zaštite od 6 meseci do godinu dana, a istaknuta su tri suštinska problema: kontrola granica, privremeno zbrinjavanje i sistematsko zbrinjavanje. Takođe je zaključeno da je potrebno raditi na daljoj senzibilizaciji građana u vezi sa problemima migranata“, navodi se u saopštenju.


Savet omladine: Mladi su najveća snaga Dveri u Novom Sadu | Двери\n27. јула 2018. Ostavite komentarSavet omladine\nMladi ljudi koji svojim znanjem, energijom i kreativnošću donose dodatni kvalitet i novu politiku, biće i stožerni deo buduće liste Dveri za lokalne izbore – zaključeno je na radnom sastanku predsednika Saveta omladine sa omladinom iz Novog Sada.\nČlan Predsedništva i predsednik Saveta omladine Srpskog pokreta Dveri, Stefan Aksović, sa članovima ovog Saveta, Jelenom Vujanović i Milovanom Kuburovićem, posetili su u sredu 25. jula omladinsku organizaciju Dveri u Novom Sadu.\nNa radnom sastanku tom prilikom, omladinci su upoznati sa novim principima i planom rada Saveta omladine za period do kraja 2018. godine, razgovaralo se o aktuelnim političkim pitanjima, ali i istakao zapaženi angažman novosadske omladine kao jedne od najaktivnijih i najkreativnijih u Srbiji\nOmladina Dveri u Novom Sadu čini stožer Gradske organizacije i njen je najaktivniji deo. Mladi ljudi koji svojim znanjem, energijom i kreativnošću donose dodatni kvalitet u radu biće i stožerni deo buduće liste Dveri za lokalne izbore i tako svojim sugrađanima na najbolji način, uz precizna programska rešenja – kandidovati i smenu potrošenih političkih generacija.\nJelena Vujanovićomladina Dveriomladina Novi SadSavet omladineStefan Aksović


VL: Kako je jedan poslanički mandat u EP urusio Živi zid\nTanjug 7. juna 2019. 16:38\nZAGREB – Hrvatska opoziciona stranka Živi zid, koja je prema poslednjim istraživanjima bila u usponu, primer je kako je jedno poslaničko mesto u Evropskm parlamentu, koje su prvi put osvojili na nedavnim izborima, uticalo na njen raspad koji je bio melodramatičan, uz preplitanje ljubavi i mržnje, interesa i papučarenja, laži i video snimaka, prijateljstva i politike, piše Večernji list.\nOvaj zagrebački dnevnik tvrdi da je Živi zid mogao da se spase jedino odustanjem od evroposlaničkog mesta u Briselu.\nS druge strane, navodi list, aktuelni potresi u HDZ-u i Živom zidu odvijaju se prema dva potpuno različita modela. HDZ-ovi obračuni su poput onih u bogatoj porodici, u kojoj se sve odvija iza debelih zidova, čuva se reputacija dok god je to moguće, dave se u rukavicama, udarce zadaju ispod stola, noževi sevaju iz potaje, a u javnost neće izaći ništa bitno pre konačnog epiloga.\nNasuprot tome, agonija Živog zida je, navodi se, poput svađe u sirotinjskoj porodici gde nameštaj izleće kroz prozor, ukućani se tuku i vređaju javno, iznoseći prljavi veš i zabava su za ceo komšiluk.\nGlavni lik ove političke melodrame je Vladimira Palfi, međimurska „Lejdi Magbet“, koje se svi boje, i koja po Ivanu Pernaru i Branimiru Bunjcu, ispada „apsolutna vladarka Živog zida“, piše list i dodaje da je ona, inače, potpredsednica stranke i članica Glavnog odbora, ali i supruga predsednika.\n“To se dogodilo jer je Sinčić prepustio sve odluke svojoj ženi i on više ne odlučuje ni o čemu, Živi zid postao je privatno vlasništvo jedne osobe – Vladimire Palfi”, rekao je Bunjac čija je ambicija, navodi se, da ode u Evroparlament osujećena, a sada mu je i poslanički mandat doveden u pitanje.\nPodseća se da je u javnosti rocureo snimak iz „neke kuhinje“ na kojem se potencijalni evrozastupnici deru jedni na druge i unose u lice i viču “nećeš ni sekunde, nikada videti Evropski parlament.”\n„Epilog priče je tragikomičan – iako tobože nisu hteli, muž da ide u evropski, a žena u hrvatski parlament. Pernar odlazi u Abecedu demokracije, kojoj će verovatno promeniti ime, moguće u Zidarski život. Najavio je i kandidaturu na predsedničkim izborima, za koje bi najpoštenije bilo da Živi zid kandidira Vladimiru Palfi“.\nMediji govore o “komediji”, ali čini se da je ovo pre svega vrhunska priča za jedan „operski libreto“, piše Večernji list i dodaje:\n„Svaka druga forma čini se nedoličnom za prikazivanje raskošnosti ljuske prirode koja je upriličena urušavanjem Živog zida“.\nMinistarski sastanak o integraciji Roma u utorak u Tiranu


Opet se huška preko Drine: Bakir sprema mlade Bošnjake u rat - tajna operacija na Jablaničkom jezeru!\nZASTRAŠUJUĆE TVRDNJE SA STRANICA VEČERNJIH NOVOSTI\nAutor: Amar H\t Nov 25, 2017\nPozivajući se na svoje izvore, ovaj list navodi da je “više od 9.000 bošnjačkih mladića starosti od 18 do 35 godina tokom ove godine prošlo školu pucanja i osnovnih taktičkih borbenih radnji, a 5.000 njih je zadužilo i uniformu i osnovnu vojnu opremu”\nČlan Predsedništva Bosne i Hercegovine Bakir Izetbegović sprovodi ilegalnu obuku paravojnih formacija koju je do sada prošlo najmanje 9.000 mladih Bošnjaka – tvrdi se u današnjem izdanju “Večernjih novosti”.\nPozivajući se na svoje izvore, ovaj list navodi da je “više od 9.000 bošnjačkih mladića starosti od 18 do 35 godina tokom ove godine prošlo školu pucanja i osnovnih taktičkih borbenih radnji, a 5.000 njih je zadužilo i uniformu i osnovnu vojnu opremu”.\nU tekstu se dalje ističe da informacija “o ilegalnoj vojnoj obuci u režiji Bakira Izatbegovića i vrha Stranke demokratske akcije dolazi u jeku napetosti u BiH poslije izricanja prvostepene presude Ratku Mladiću u Haškom tribunalu”.\nBosanski lonac, prema informacijama “Novosti” iz bezbjednosnih krugova, iako prividno hladan, opasno se grije i prijeti da ugrozi reginalni mir.\nU nastavku teksta “Novosti” se pozivaju na tvrdnje svog sagovornika, profesora fakulteta bezbjednosti Radomira Milašinovića, bliskog sigurnosnim službama, koji upozorava da je “situacija preko Drine daleko od idilične, ali i da Bošnjaci sistematski pristupaju pripremama za moguće sukobe”.\nOn tvrdi: Generali bivše Armije BiH, većinom članovi SDA, održali su početkom novembra sastanak na Jablaničkom jezeru, kome je prisustvovao i Bakir Izetbegović. Jedina tema tog skupa bio je rezime obuke mladih Bošnjaka u periodu od maja prošle do oktobra ove godine.\n– Ilegalna vojna obuka, van sistema Oružanih snaga BiH, sprovođena je pod velom djelovanja više nevladinih organizacija i udruženja. U plan vojne obuke uključeno je i više streljačkih klubova, koji su, prema obavještajnim podacima, i osnovani samo u tom cilju. Korištenju pješadijskog naoružanja mladi Bošnjaci su, od sedam do 12 dana, obučavani u streljanama i na poligonima u Sarajevu, Tuzli, Zenici, Bihaću, Bužima, Maglaju i Živinicama, navodi Milašinović.\nPrema njegovim tvrdnjama, da je riječ o temeljnim pripremama za sukobe, osim učešća najviše rangiranih bošnjačkih ratnih komandanata, svjedoči i činjenica da je rezervisan i novac, kako bi se dogovoreni plan obuke ostvario u zimskim mjesecima.\nU daljem tekstu se posebno ističe i da informacije “Novosti” nedvosmisleno ukazuju na to da je “mozak operacije” uspostavljanja ilegalne vojske Bakir Izetbegović.\n– On je obećao finansijsku pomoć, jer procjenjuje da ova vrsta priprema može da bude ključna za očuvanje položaja Bošnjaka u Bosni… Izetbegović je čak imenovao i odgovorne osobe za obezbeđivanje sredstava i nadzor. Postavio je i odgovorne za sprovođenje operacije po regionima, ukazuje navodno dobro obaviješteni sagovornik lista “Novosti”.\n– Informacije o spavajućim paravojnim snagama i obuci u BiH vraćaju nas u 1990. i 1991. I tada su osnivani streljački klubovi u kojima su se okupljali nacionalisti. U njima su ne samo obučavani za ratovanje, već su i politički indoktrinirani. Na Balkanu postoje otvoreni konflikti i nekome je definitivno stalo do toga da unosi nestabilnost i provocira, kako bi se sukobi zaoštrili. To, međutim, nikome ne bi ništa dobro donijelo, ističe on za “Novosti”.\nNa kraju teksta “Novosti” zaključuju:\n“Da među Bošnjacima tinja duh novih sukoba, svojim izjavama posljednjih godina dokazivali su ratni lideri bosanskih muslimana, koji su otvoreno prijetili Republici Srpskoj. Na formiranje paravojnih formacija početkom godine direktno je pozvao nekadašnji komandant Petog korpusa bivše Armije BiH general Atif Dudaković. On je, gostujući u Luksemburgu na skupu posvećenom Srebrenici, jasno i glasno pozvao mlade Bošnjake da se naoružaju”.\nLovim po Srbiji, iako sam na potjernici: Naser Orić brutalno isprovocirao srpske medije i otkrio im kako prelazi granicu…\n84 queries in 1.240 seconds.


"Megasil" gradi fabriku u Kozarskoj Dubici\nPonedjeljak, 07 Decembar 2015 00:00\nItalijanska kompanija "Megasil", članica Holding Mega Group, potpisala je ugovor sa Opštinom Kozarska Dubica o kupovini zemljišta u Poslovnoj zoni "Lipova greda", gdje namjerava da gradi fabriku za proizvodnju silicijumskih poluga i listića, u čiju izgradnju biti uloženo 12,5 miliona evra.\nFabrika koja će se izgraditi imaće takav proizvodni program koji će snabdijevati proizvodni lanac za proizvodnju obnovljive solarne energije i proces koji će poštovati sve lokalne zakone koji se tiču zaštite okoliša i zaštite radnika.\nPrva faza projekta izgradnje fabrike biće realizovana u roku od 20 mjeseci od dana potpisivanja kupoprodajnog Ugovora i otvoriće oko 70 novih radnih mjesta.\nPo završetku zadnje faze projekta, fabrika će zapošljavati oko 150 radnika.\nPredstavnici Holding Mega Group su izrazili namjeru da razviju saradnju sa univerzitetima i tehničkim školama kako bi formirali specijalizovanu radnu snagu koja bi bila angažovana u firmi i generalno u sektoru energije na solarni pogon.


Ruma dobila novi prečistač otpadnih voda - Ozon Media\nRUMA – U industrijskoj zoni u Rumi u punom kapacitetu radi novi prečistač otpadnih voda, čiju izgradnju je finansiralo Ministarstvo privrede sa 100 miliona dinara, a državni sekretar Dragan Stevanović kaže da je taj projekat dokaz da posvećenost i odgovornost daju dobar rezultat.\n– Na ovaj način smo opštinu u dobroj meri zaštitili od zagađenja, a omogućili smo i investitorima da šire posao – rekao je Stevanović koji je danas obišao Industrijsku zonu u Rumi, gde je podsetio da je Ruma jedna od najrazvijenijih opština u zemlji.\nPredsednik opštine Slađan Mančić je objasnio da je prečistač otpadnih voda završen u roku, u januaru ove godine, a zatim je potpisan ugovor sa kompanijom Hutchinson o plaćanju usluge prečišćavanja.\nObjekat od 1. marta radi u punom kapacitetu, a poveren je na upravljanje Vodovodu Ruma.\nStevanović je podsetio da su Hutchinsonu svojevremeno dati podsticaji od oko 2 mil EUR, uz planirano otvaranje oko 200 radnih mesta, a da se svaki dat evro i više nego isplatio. Danas u toj kompaniji radi više od 1.300 ljudi.\nGimnazijalcu Slavku Krstiću treće mesto na Republičkom takmičenju iz fizike\nSremska Mitrovica. Četiri seoske kuće dobile nove stanare!...\nSutra BEZ STRUJE Šišatovac i Bačinci\nMUP apelovao nakon nekoliko teških udesa: Slede pojačane...\nNa mature bez automobila\nPoreska uprava krenula u kontrolu novog modela e-fiskalizacije\nFruškogorski maraton u subotu i nedelju\nPećinci nude 900 hektara poljoprivrednog zemljišta u zakup\nSpomenik na Fruškoj gori iskoristili kao zaklon za...


Demokratske radionice - Potpredsjednik Simović uručio sertifikate polaznicima Demokratskih radionica „Barbara Pramer“\nPotpredsjednik Simović uručio sertifikate polaznicima Demokratskih radionica „Barbara Pramer“\nDatum kreiranja utorak, 16 jun 2015 07:05\nPotpredsjednik Skupštine Crne Gore, Milutin Simović uručio je danas sertifikate polaznicima Demokratskih radionica „Barbara Pramer“, koji su radionice pohađali u periodu od decembra 2014. godine do juna 2015. godine.\nNa svečanosti, upriličenoj u Vili „Gorica“, potpredsjednika Simović je podsjetio „da je projekat Demokratskih radionica prvi put pokrenut u austrijskom Parlamentu, a na inicijativu predsjednice Donjeg doma Parlamenta Austrije Barbare Pramer, po kojoj su Demokratske radionice u Crnoj Gori i dobile naziv. Skupština Crne Gore počela je sa realizacijom projekta u oktobru 2012. godine, uz finansijsku podršku ERSTE fondacije i u saradnji sa nevladinom organizacijom Forum mladi i neformalna edukacija. Od prošle godine, Skupština Crne Gore samostalno, sopstvenim finansijskim i kadrovskim kapacitetima, realizuje ovaj projekat. Pored Parlamenta Austrije, crnogorski Parlament je jedini u Evropi koji sprovodi program ove vrste.“\nPotpredsjednik Simović je kazao da „je tokom nepune tri godine, 14.620 osnovaca i 878 nastavnika učestvovalo u Demokratskim radionicama i posjetilo Skupštinu Crne Gore, te da je na taj način, u radionicama učestvovalo oko 20% djece uzrasta od 8 do 15 godina i preko 65% osnovnih škola u Crnoj Gori iz gotovo svih crnogorskih opština.“ Potpredsjednik Simović je istakao da ovi podaci govore „da Skupština Crne Gore ima kapaciteta da uspješno organizuje aktivnosti ove vrste što daje dodatni podstrek za dalje jačanje veza između parlamenta i građana.“\nPotpredsjednik Simović poručio je svima koji su učestvovali u Demokratskim radionicama da su oni „jasna garancija budućeg razvoja demokratije u našem društvu, dalje afirmacije Evropske unije i vrijednosti koje baštini porodica evropskih naroda i država i daljeg unapređenja ljudskih prava, tolerancije, nediskriminacije i interkulturalnosti.“\nPrije uručenja sertifikata, učenici O.Š. „Božidar Vuković Podgoričanin“ predstavili su se motivacionim govorima na temu – Demokratija iz ugla djeteta, a emitovan je i video prilog o utiscima djece sa demokratskih radionica, koji su pripremili u saradnji sa svojim trenerima.\nDemokratske radionice "Barbara Pramer" edukativni su program Skupštine Crne Gore, koji ima za cilj da podstakne interesovanje mladih za demokratske procese, omogući upoznavanje sa radom poslanika i parlamenta.


Počinje avio saobraćaj između CG i Srbije: Dva leta dnevno ka PG i Tivtu :: Ekonomija\n14.08.2020. 14:04 ➔ 16:10\nOd 19. avgusta Montenegro Airlines, ali i Air Serbia počinju avio saobraćaj, od prvog dana idu dva leta dnevno ka Tivtu, i dva leta dnevno ka Podgorici, saznaje Antena M.\nNakon toga, prema procjeni biće uključeno još aviona.\nZvaničnim saopštenjem, u međuvremenu, oglasili su se i iz MA, čime su potvrđena naša saznanja.\n"Povoljnija epidemiološka situacija u Crnoj Gori i regionu, dozvolila je otvaranje granica sa zemljama okruženja, a time i obavezala crnogorskog avio-prevoznika da još jednom u pandemiji COVID19 pokaže svoj društveni značaj, i obnovi avio-liniju sa Srbijom, počev od 19. avgusta.\nMA će pružiti mogućnost dolaska u Crnu Goru, dva puta dnevno, na linijama iz Beograda ka Podgorici i Tivtu. Uzimajući u obzir izražene potrebe kretanja i interesovanje potencijalnih putnika, a ipak vodeći računa da smo svi na zadatku ublažavanja posljedica pandemije za naše građane, MA će obezbijediti izuzetno povoljne cijene karata koje idu od 109 do 119 € - sa svim taksama i to u raspoloživosti koja će minimum biti dvije trećine avio-sjedišta. Ovim MA dokazuje da je doprinos obnovi kretanja i turističkih boravaka u CG prioritetniji zadatak od linijskog profita, koji kompanija, moguće, može da ostvari na kratak rok", navedeno je u saopštenju.\nKao i do sada, MA će poštovanjem svih protokola zaštite Svjetske zdravstvene organizacije propisanih u vazduhoplovstvu, putovanje avionima učiniti bezbjednim i nastaviti da daje kontinuiran doprinos zaštiti zdravlja putnika i stanovništva, poručeno je iz MA.\nA nakon što se pojavila informacija da je Aeroflot navodno otkazao sve letove za Tivat do kraja godine, uprkos činjenica da je Crna Gora nedavno otvorila granice Rusima, zvanično predstavništo te aviokompanije u Beogradu dematovalo je tu informaciju.\nPredstavnik aviokompanije Aeroflot na Balkanu Vladislav Mordvinov rekao je da su do danas letovi za Beograd i Tivat otkazani do 21. avgusta, isključivo, zbog nedostatka dozvole Ruske Federacije.\n"Aeroflot planira da nastavi letove čim to bude dozvoljeno. Ne mogu da komentarišem informaciju o zimskom rasporedu (od novembra), jer još nije sastavljen, ali trenutno je naš plan da letimo ako je to dozvoljeno “, kazao je Vladislav Mordvinov za portal Balkanist.ru.\nNavalite srbi, dobrodosli ste. Z.L umrije za vama


“Kompanije možda imaju utisak da je najgore prošlo jer stroge mere karantina verovatno nećemo ponovo imati. Ipak, nakon prvog talasa teškoća, susreću se sa novim izazovima: zahtevi korisnika rastu, a očekivanja su nepredvidiva. Ako se brzo ne prilagode, koristeći veštačku inteligenciju i analitiku pomoću kojih bi ponudili presonalizovano korisničko iskustvo u realnom vremenu, korisnici će ih napuštati. U periodima ekonomske recesije, to za kompanije ne postoji kao opcija”, kaže Rosanda Milatović Skorić, iz kompanije SAS Adriatic Region.\nKroz inovativne softvere i usluge, SAS osnažuje i inspiriše korisnike širom sveta da pretvaraju podatke u inteligenciju. SAS vam daje MOĆ DA ZNATE.\n“Nećemo dozvoliti masovno širenje virusa, sa vanrednim stanjem ili bez”...


Kompjuterska obuka za penzionere u Vranju - Bujanovačke\nPočetna DRUŠTVO Kompjuterska obuka za penzionere u Vranju\nKompjuterska obuka za penzionere u Vranju\nBujanovac, Vranje, 1. april 2018.- Digitalna pismenost populacije trećeg doba je projekat koji Centar za društvene integracije iz Vranja (CDI) realizuje do 1. juna, uz finansijsku podršku Ministarstva trgovine, turizma i telekomunikacija realizovanjem radionica na kojima obučava populaciju trećeg doba za rad na računaru.\nU realizaciji radionica učestvuju dva profesora i dva asistenta koji svakodnevno obučavaju stariju populaciju građanstva u cilju podizanja nivoa digitalne pismenosti i digitalnih kompetencija.\n-Novine digitalnih tehnologija koje napreduju velikom brzinom su kamen spoticanja generaciji trećeg doba bez obzira na njihov obrazovni status. Iz tog razloga Centar za društvene integracije organizovao je obuke za rad na računaru sa ciljem podizanja digitalnih kompetencija, objasnila je Anita Stojanović, koordinator projekta.\nObuke se održavaju svakog dana u prostorijama Centra za razvoj lokalnih usluga socijalne zaštite u Vranju.\nDo sada je obuku prošlo 60 penzionera koji su bili raspoređeni u 5 grupa. Obuke su besplatne, a zainteresovani mogu da se jave svakog dana od 18-20 časova.\nPrevious PostOpštinsko veće o radnom vremenu ugostiteljskih objekata Next PostEdukacija za bujanovačke pčelare


Iz MSP-a Španije oglasili su se nakon što su strani mediji nedavno preneli da je Španija spremna da prizna tzv. Kosovo ukoliko Priština postigne dogovor s Beogradom.\n"Obaveštavamo vas da, prema trenutnoj situaciji, Španija nema razloga da menja svoj stav, što je u potpunosti u skladu sa međunarodnim pravom", navode iz MSP Španije za Ljajmi, a prenosi Kosovo onlajn.\nKako se napominje, odnos Španije prema takozvanoj kosovskoj nezavisnosti nije nepravedan, već, naprotiv, u potpunosti u skladu s međunarodnim pravom.\nNa pitanje da li će sporazum Beograda i Prištine španskim državnim vlastima otvoriti mogućnost da priznaju nezavisnost tzv. Kosova, iz MSP Španije kažu da podržavaju dijalog.\n"Nastavićemo da podržavamo dijalog Beograda i Prištine usmeren na postizanje sveobuhvatnog političkog sporazuma o konačnom statusu kosovske teritorije", poručuje MSP panije.\nŠpanija je jedna od pet zemalja članica EU koje nisu priznale kosovsku nezavisnost, pored Grčke, Kipra, Rumunije i Slovačke.\nBriselski portal EUobserver nedavno je preneo, pozivajući se na izvor iz Madrida, da bi Španija bila spremna da prizna tzv. Kosovo ukoliko Priština postigne dogovor sa Beogradom.


Parlament FBiH usvojio budžet za 2012. godinu – Informer\nPredstavnički dom Parlamenta Federacije BiH (FBiH) usvojio budžet za ovu godinu u iznosu od 1.923.744.269 KM.\nFederalni ministar finansija Ante Krajina, obrazlažući budžet poslanicima, izjavio je danas da je predviđeno da 60 odsto prihoda bude od indirektnih poreza.\nUkupni očekivani prihodi su 1.575.069.369 KM, približno kao 2011. godine, dok su planirani rashodi veći za 11 odsto od lanjskih prvenstveno zbog ovogodišnjih obaveza FBiH za otplatu domaćeg i spoljnog duga.\nPošto su rashodi veći od očekivanih prihoda za skoro 350 miliona KM, pokrivanje tog debalansa planirano je dugoročnim obveznicama u vrijednosti od 230 miliona KM, zatim sa 60 miliona od trezorskih zapisa te sa 58,6 miliona KM kreditnog novca od Evropske komisije.\nFederalni premijer Nermin Nikšić, obraćajući se danas poslanicima, rekao je da budžet realno odražava situaciju u kojoj je trenutno ovaj entitet, kao i da su prvi put predviđene značajne uštede u javnoj potrošnji, jer su, između ostalog, za 4,5 odsto smanjene osnovice za obračun plata, odnosno sa 330 KM na 315 KM.\nPrema njegovom mišljenju, to će omogućiti nastavak pregovora sa Međunarodnim monetarnim fondom, bez čega bi plate i naknade koje se servisiraju iz budžeta bile prepolovljene.\nPoljoprivredi je uvećan iznos sa 54 na 78 miliona KM, 28 miliona planirano je za podsticaj industriji, a 20 miliona KM za preduzeće “Autoceste Federacije BiH” kao podrška izgradnji dijela koridora Vc.\nPoslanici su danas naknadno zadužili Vladu da u ovoj godini najmanje 10 odsto od 78 miliona poljoprivredi usmjeri za podršku održivom povratku u Republiku Srpsku.\nZa sutra je zakazana i vanredna sjednica Doma naroda o federalnom budžetu.\nUhapšen osumnjičeni za postavljanje eksploziva u dvoranu Borik


Od 1. januara do 27. jula izdato 63.417 prekršajnih naloga\nA. Nalo 28.10.2021\nINICIJATIVE Zastupnici traže od MUP-a KS da uspostavi Viber broj za dojave\nPolicija na terenu intenzivno radi\nVozila parkirana na trotoarima, zelenim površinama, u uskim ulicama i sokacima svakodnevna su slika u glavnom gradu. Takvim, nesavjesnim potezima vozači često ugrožavaju sigurnost građana, koji su prinuđeni ići ulicom da bi ih zaobišli.\nKako bi se tome stalo ukraj, zastupnik Amel Mekić zalaže se za to da se uspostavi Viber broj za prijavu nepropisno parkiranih vozila, a pomoću kojeg bi građani mogli policiji dojavljivati lokacije i slati fotografije. Da se radi o gorućem problemu, ukazuje i podatak da su policijski službenici Uprave policije MUP-a KS od 1. januara do 27. jula izdali 63.417 prekršajnih naloga nesavjesnim vozačima.\n- U skladu s postojećim tehničkim resursima i mogućnostima u Upravi policije MUP-a KS, uspostavljena je procedura na osnovu koje građani imaju mogućnost jednostavnog i brzog prijavljivanja svih vrsta nedozvoljenog ponašanja, pa i slučajeva nepropisnog parkiranja putem besplatnog telefonskog broja 122 - kazali su iz MUP-a KS.\nDodaju da Uprava policije, zbog stava Agencije za zaštitu ličnih podataka, nema pravnu osnovu za uspostavu Viber broja putem kojeg bi građani slali fotografije nepropisno parkiranih vozila.\nViše o temi Amel Mekić\nU dvobroju "Dnevnog avaza" čitajte: EUFOR digao avion\n23.10.2021 u 06:03\nZahiragić za "Avaz": Mekić mi je psovao majku, Konaković je shvatio da je eskaliralo te ga je iznio iz sale\n22.10.2021 u 12:46\nAmel Mekić Ministrastvo unutrašnjih poslova KS


KO ĆE NA KLUPU FENERA UMESTO KOKOŠKOVA? Sigurno je samo da će to biti Srbin | Novosti.rs\nDŽejson Kid želi da blizu sebe ima nekoga ko je u dobrim odnosima sa Lukom Dončićem, a Kokoškov je sjajno sarađivao sa Lukom u reprezentaciji Slovenije.\nIako je bilo priče da će Kokoškova u slučaju odlaska u NBA zameniti nekadašnji pomoćnik Željka Obradovića Erdem DŽan, sada se pojavljuju informacije da će istanbulski tim opet voditi Srbin.\nObradović je bez posla od rastanka sa Crvenom zvezdom krajem 2020. godine, a Aleksandar Đorđević je raskinuo saradnju sa Virtusom nakon osvajanja titule u Italiji.\nKako navodi totalbasket, Đorđević je favorit ispred nekadašnjeg kolege iz reprezentacije Jugoslavije.\nSport košarka KK Fenerbahče Igor Kokoškov Saša Obradović Aleksandar Đorđević


Avio-gigant šalje 3.000 radnika na prinudni odmor - Biznis Telegraf.rs\n19/04/20 | 15:57\nAvio-gigant šalje 3.000 radnika na prinudni odmor\nSindikati su podržali Erbasov plan\nKompanija Erbas će poslati na četvoronedeljni prinudni odmor oko 3. 000 francuskih radnika, u okviru napora da se izbori sa korona krizom, a za to će koristiti sredstva iz vladinog programa finansijske pomoći, saopštio je vodeći evropski proizvođač aviona.\nKompanija je navela da će te mere primeniti prema radnicima u onim pogonima koji “ne mogu u postpunosti da se obezbede” u skladu sa zdravstvenim zahtevima, koje je naložila vlada proglašenjem vanrednog stanja, 17. marta, prenosi Rojters.\nPotvđujući britanskoj agenciji ovu odluku, iz kompanije su precizirali da će prinudni odmor pogoditi oko 3. 000 radnika u fabrikama u Tuluzu, Nantu i Sen-Nazeru.\nSindikat CGT je saopštio da je reč o 20 odsto radne snage Erbasa u Francuskoj. Kompanija zapošljava 130. 000 ljudi širom sveta.\nIz Erbasa su takođe naveli da program prinudnih odmora ili „delimične aktivnosti” može, ukoliko bude potrebno, da bude produžen i nakon planiranog roka, gde je kao krajni dagum utvrđen 17. maj.\nPaket mera francuske vlade omogućava firmama skraćenje radnog vremena ili prinudne odmore za radnike, pri čemu imaju obavezu da isplaćuju deo zarada zaposlenima a taj novac mogu da nadoknade iz sredstava državne pomoći.\nSindikati su podržali Erbasov plan, za koji Riojtersovi izvori kažu da će zaposleni tokom trajanja priudnog odmora primati oko 92 odsto od punog iznosa njihove redovne plate.


Objavljeno ponedeljak, 23 oktobar 2017 12:52\nJoš jednom je Mladost dokazala da najbolje igra kada je kod kuće. Turinci su bili veoma golgeterski raspoloženi, pa je Tavankut počišćen sa četiri lopte u mreži – 4:0 u duelu odigranom u okviru 10. kola Vojvođanske lige Sever u nedelju, 22. oktobra 2017. godine.\nNaravno, može se reći da je peta pobeda Mladosti bila na svom terenu očekivana i gledajući plasman na tabeli gostiju (pri samom dnu), ali bez obzira na to, tri boda jednako vrede protiv svakog rivala. Upravo je zahvaljujući nerešenim ishodima klubova koji se nalaze iznad Turinaca, Mladost uspela da se podigne sa sedme, sve do četvrte pozicije.\nTrećeplasirana Tisa iz Adorjana, koja je u ovom kolu otkinula dva boda Srbobrancima, beži im za dva koraka pa bi fudbaleri Mladosti sa dobrim rezultatom iz sledećeg meča i kiksom pomenute Tise mogla i da se nađe odmah iz a vodećeg dvojca na tabeli.\nTaj važan korak mogli bi da naprave na gostovanju Radničkom iz Sombora koje je na programu sledeće subote, 28. oktobra od 14 časova.\nBez pogodaka u Bajši\nNerešen ishod okršaja Napretka i Bajše bi se mogao okarakterisati i kao zadovoljavajući za Nadaljčane imajući, pre svega, u vidu mesta na tabeli ova dva kluba i niz slabijih rezultata tima iz srbobranske opštine. Ljubitelji fudbala u naselju kod Bačke Topole nisu videli golove, jer je rezultat na kraju glasio 0:0 u utakmici koja je odigrana u 10. kolu PFL Subotica u nedelju, 22.oktobra.\nPosle prošlonedeljnog spuštanja na tabeli, igrači Napretka su napravili minimalan skok i sada su u poretku deseti sa isto toliko osvojenih bodova.\nSledeće veliko iskušenje za Nadaljačne je ekipa prvoplasirane Iskre iz Kucure koju će dočekati u nedelju, 29. oktobra sa početkom u 13 časova. Sjajna prilika da pokažu svima mogu li protiv najjačih.


IVAN MILIVOJEVIĆ: VREME KADA SU SE POBEDNICI ZNALI UNAPRED JE IZA NAS - Glas Šumadije\nNaslovna > Društvo > IVAN MILIVOJEVIĆ: VREME KADA SU SE POBEDNICI ZNALI UNAPRED JE IZA NAS\n24/05/2020 24/05/2020 358Ostavi komentar na IVAN MILIVOJEVIĆ: VREME KADA SU SE POBEDNICI ZNALI UNAPRED JE IZA NAS\nNa sednici Skupštine rukometne Arkus lige klubovi su se izjasnili protiv proširenja elitnog ranga sa 14 na 16 članova i tom ptilikom pozvala je UO Rukometnog saveza Srbije(RSS) da još jednom preispita svoju odluku o proširenju.\nU razgovoru za Dnevnik prvi čovek ARKUS-a Milan Đukić postavio je pitanje da li ligom treba da upravlja Upravni odnor RSS ili klubovi. Tom prilikom je, između ostalog, rekao:\nAko će to da radi UO, onda na čelu te organizacije treba da sedi predsednik RSS Božidar Đurković ili direktor B Superlige Ivan Milivojević. Onda izabrani organi klubova ne treba da postoje i liga treba da se vrati u okvire Saveza… Ako smo anulirali sezonu, po čemu je to Radnički iz Kragujevca najvažniji i da se čitav problem vrti oko njega, odnosno oko toga da li će ući u Superligu ili ne. Osim ako ne treba da zadovoljimo interese Ivana Milivojevića iz Centralne Srbije.\nDirektoru B Superlige Milivojeviću zasmetale su određene Đukićeve insinuacije na njegov račun i aktivnosti koje sprovodi u okviru rukometa.\nIzuzetno poštujem sve ono što je Milan Đukić uradio kao dugogodišnji rukometni radnik. Rezultati koje postiže Vojvodina, od kada je on na njenom čelu, to najbolje pokazuju. Međutim, kao direktor B superligaša moram da ukažem na činjenicu da je UO RSS doneo Odluku o broju liga i broju klubova. Tom odlukom klubovima svih rangova takmičenja data je mogućnost da se prijave za baraž kako bi izborili plasman u viši rang takmičenja, rekao je Milivojević.\nPrema njegovim rečima, nije Radnički iz Kragujevca, koji je apostrofirao Đukić, jedini klub koji može da iskoristi ukazanu šansu.\nSvi klubovi to mogu da ostvare koji organizaciono, sportski, infrastrukturno i na druge načine ispunjavaju uslove da zaigraju u najvišem rangu. Do današnjeg dana, prema mojim informacijama, više od 30 klubova, u obe konkurencije, je izrazilo želju da učestvuje u baražu za popunu svih liga. Među njima je polovina klubova sa područja Vojvodine: Jugović iz Kaća, Crvenka, Slavija iz Novog Sada, Hercegovac iz Gajdobre, Srem iz Sremske Mitrovice, Banatski Karlovac, Ruma, Metalac iz Futoga… Jasno se vidi da se priča ne vrti oko kragujevačkog Radničkog, niti oko Rukometnog saveza Centralne Srbije. Svi imaju podjednaka prava i mogućnosti da na terenu, kao jedinom merodavnom, pokušaju da ostvare svoje ciljeve i ambicije.\nMilivojević ze zapitao na osnovu čega Milan Đukić zaključuje da bi u evenutualnom baražu Radnički uspeo da ostvari plasman u Superligu!\nTo vreme je iza nas kada su se unapred znali pobednici takmičenja i ovo je borba da se ono više nikada na vrati na rukometnu scenu Srbije. Nastojanje da se iznađe najbolje i najpravičnije rešenje Milan Đukić vidi kao težnju da ostvarim lične interese. Ne navodi u čemu se ogledaju tobože ti moji lični interesi i pri tome (ne)svesno zanemaruje činjenicu da su, u periodu u kojem sam na čelu B Superlige, svi klubovi isključivo na terenu ostvarivali takmičarski cilj.\nOn je podsetio na činjenicu i da se Radnički i tokom prošle sezone borio za plasman u Superligu, na terenu to nije uspeo da ostvari, što je u suprotnosti sa time da se evenutalno ovaj klub vezuje uz njega, kroz prizmu nekog povlašćenog položaja. Svi klubovi koji čine Super B ligu, rekao je Milivojević, od samog starta su bili u ravnopravnom položaju i tako će ostati sve dok bude obavljao funkciju direktora lige, a veruje i kasnije.\nUvek sam se zalagao da rad na treninzima i rukometni teren budu jedino i istinsko merilo celokupne uspešnosti jednog kluba. Upravo u smislu podizanja kvaliteta, smatram da je pravi potez da se omogući klubovima kojim imaju uslove da napreduju. Zar ima nešto loše u tome da se osvajač Čeleny kupa Jugović vrati u društvo najboljih, ili recimo da mladi rukometaši Crvenke zaigraju u trenutno najjačoj konkurenciji u našoj zemlji? To bi otvorilo vrata afirmaciji rukometa u mestima poput Inđije, Banatskog Karlovca, Sremske Mitrovice, Kovina, Ade, Debeljače…\nMilivojević u ovome prepoznaje interes celokupnog rukometa i pretpostavlja da u svakom sagledavanju oni koji to čine polaze od samih sebe.\nPolazne osnove i uglovi gledanja se svakako razlikuju, ali i o tome se može na široko debatovati, što sigurno da nije u tolikoj meri za novinske stupce, kao ni iznošenje paušalnih ocena u cilju zadovoljavanja vlastitih sujeta, verovatno proisteklih iz nemogućnosti da se „pod šapu“ stavi celokupno funkcionisanje rukometa u Srbiji, istakao je Ivan Milivojević.\nPiše: J. Galić, Dnevnik\nTagovi: Arkus liga Ivan Milivojević Milan Đukić RK Radnički


Troicki posle 24 sata eliminisao Lapentija – Nadlanu.com\nTroicki posle 24 sata eliminisao Lapentija\nBEOGRAD, 19. januara 2010. (Beta) - Srpski teniser Viktor Troicki plasirao se u drugo kolo Otvorenog prvenstva Australije, pošto je završio dan ranije započeti meč sa 94. teniserom sveta Nikolasem Lapentijem iz Ekvadora i pobedio sa 3:1 (4:6, 6:3, 6:1, 6:3).\nTroicki će u drugom kolu, u kojem je prošle sezone i završio takmičenje u Melburnu, igrati sa Nemcem Florijanom Majerom, koji je na 60. mestu ATP rang liste tenisera.\nMajer je u prvom kolu eliminisao zemljaka Filipa Pečnera, iako je gubio sa 0:2 u setovima. Na kraju je 26-godišnji Majer, ipak, 81. igrača sveta savladao sa 3:2 (0:6, 2:6, 6:4, 6:2, 6:2) i izborio se sa za prvi duel sa Troickim, 29. nosiocem u Melburnu.\nSrpski teniser je na terenu mnogo lakše izlazio na kraj sa protivnikom u prvom kolu, ali je ceo posao završio tek posle više od 24 sata zbog kiše koja je uslovila kašnjenje početka meča, a potom i dva prekida.\nZavršetak meča je zato pomeren za danas, kada je Troicki imao zadatak samo da završi poslednji gem duela i drugim brejkom u četvrtom setu stigne do konačnog trijumfa.\nTroicki je na sličan način, sa dva brejka, u svoju korist rešio i prethodna dva seta i tako nadoknadio zaostatak od 0:1 u prvom delu igre u kome je dva puta gubio svoj servis, što mu se kasnije nije dešavalo.\nSrpski teniser je tako stigao do drugog kola prvog grend slema sezone na kome nikada i nije uspevao da prođe dalje.\nNajveće uspehe na grend slem turnirima 23-godišnji Beograđanin beležio je 2008. godine na Otvorenom prvenstvu SAD i 2009. na Vimbldonu kada je stizao do treće runde takmičenja.


Na tri lokacije u Sarajevu oduzeta finansijska dokumentacija - Klix.ba\n18.9.2018. u 16:18\nPripadnici Agencije za istrage i zaštitu BiH (SIPA) izvršili su, pod nadzorom Tužilaštva BiH, pretrese stambenih i poslovnih objekata na tri lokacije na području Sarajeva i tom prilikom privremeno oduzeli određenu poslovnu i finansijsku dokumentaciju, saopšteno je danas iz ove službe.\nU saopštenju se precizira da su jučerašnji pretresi izvršeni po naredbi Suda BiH, a u vezi sa pružanjem međunarodne pravne pomoći na osnovu molbe Saveznog tužilaštva Švicarske, s ciljem prikupljanja dokaza o počinjenim krivičnim djelima pranje novca, davanje dara i drugih oblika koristi, prevara i zloupotreba ovlaštenja u privrednom poslovanju.\nPolicijski službenici SIPA-e će privremeno oduzetu dokumentaciju uz izvještaj dostaviti Sudu BiH u dalju nadležnost.\nSIPA je izrazila zahvalnost policijskim službenicima Ministarstva unutrašnjih poslova Kantona Sarajevo na pruženoj pomoći prilikom realizacije navedenih aktivnosti.


Sliku sistema možete koristiti za vraćanje sadržaja računara u prethodno stanje u slučaju da čvrsti disk ili čitav računar prestane da radi. Za više informacija o slikama sistema pogledajte odeljak Šta je to slika sistema?\nKada vraćate računar u prethodno stanje pomoću slike sistema, to je potpuno vraćanje u prethodno stanje. Nije moguće odabrati zasebne stavke za vraćanje u prethodno stanje, a svi programi, postavke sistema i datoteke se zamenjuju onima sa slike sistema.\nPre nego što počnete, uverite se da je prenosivi medijum na kome je vaša rezervna kopija uskladištena dostupan, ako je primenljivo.\nPrikaži sveVraćanje u prethodno stanje pomoću kontrolne table „Oporavak“ (preporučeno)\nAko računar još uvek radi i možete da pristupite kontrolnoj tabli ili ako želite da vratite rezervnu kopiju slike sistema u prethodno stanje na drugom računaru, sledite ove korake:\nIzaberite stavku Napredni metodi oporavka.\nIzaberite opciju Koristi sliku sistema koju si napravio ranije za oporavak računara i sledite korake.\nVraćanje u prethodno stanje pomoću unapred instaliranih opcija spasavanja\nAko ne možete da pristupite kontrolnoj tabli, a nemate disk za instalaciju operativnog sistema Windows ili disk za popravku sistema, koristite ovaj metod za vraćanje računara u prethodno stanje.\nPonovo pokrenite računar pomoću dugmeta za napajanje računara. Izvršite jednu od sledećih radnji: Ako je na računaru instaliran samo jedan operativni sistem, prilikom ponovnog pokretanja držite taster F8. Potrebno je da taster F8 pritisnete pre nego što se pojavi Windows logotip. Ako se pojavi Windows logotip, pokušajte ponovo.\nAko računar ima više instaliranih operativnih sistema, koristite tastere sa strelicama da biste istakli operativni sistem koji želite da pokrenete, a zatim pritisnite taster F8.\nNa ekranu Više opcija za pokretanje koristite tastere sa strelicama da biste istakli opciju Popravi računar, a zatim pritisnite taster Enter.\nIzaberite korisničko ime, otkucajte lozinku i kliknite na dugme U redu.\nU meniju Opcije spasavanja sistema izaberite stavku Oporavak slike sistema, a zatim sledite uputstva.\nVraćanje u prethodno stanje pomoću diska za instalaciju operativnog sistema Windows ili diska za popravku sistema\nAko ne možete da pristupite kontrolnoj tabli, možete vratiti računar u prethodno stanje koristeći disk za instalaciju operativnog sistema Windows ili disk za popravku sistema (ukoliko ga imate). Ubacite instalacioni disk ili disk za popravku sistema.\nPonovo pokrenite računar pomoću dugmeta za napajanje računara. Ako vam bude zatraženo, pritisnite bilo koji taster da biste pokrenuli računar sa instalacionog diska ili diska za popravku sistema. Ako računar nije konfigurisan za pokretanje as CD-a ili DVD-a, proverite informacije koje ste dobili uz računar. Možda ćete morati da promenite BIOS postavke sistema. Za informacije o tome koje postavke da promenite, posetite Veb lokaciju proizvođača računara. Više informacija o BIOS-u potražite u odeljku BIOS: najčešća pitanja.\nOvaj korak se primenjuje samo ako koristite disk za instalaciju operativnog sistema Windows.\nIzaberite opciju oporavka i kliknite na dugme Sledeće. Da li vam je ova stranica bila od koristi?


Izvor: N1 televizija, 25.Okt.2018, 18:44\nOn je izjavio da je proces integracije zemalja jugoistočne Evrope izazov koji one moraju pobediti uz podršku Evropske unije, preneo je RTK2.\nKosovska ministarka za >> Pročitaj celu vest na sajtu N1 televizija << evropske integracije Durata Hodža naglasila je da očekuje da se odluka o liberalizaciji viza donese tokom austrijskog predsedavanja EU.\n"Ispunili smo sve uslove za liberalizaciju viza i počeli smo sa informativnom kampanjom za građane. Ubeđeni smo da je put integracije naš jedini put i očekujemo pozitivnu odluku", rekla je Hodža.\nIzvor: VOA, 25.Okt.2018\nIzvestilac Evropskog parlamenta za Srbiju Dejvid Mekalister ocenio je u četvrtak da je Kosovo ispunilo sve uslove za viznu liberalizaciju i da očekuje da zemlje EU prepoznaju taj uspeh i daju zeleno svetlo za slobodno kretanje građana Kosova. Kako prenosi RTK, Mekalister je izjavio da je proces...\n25.Okt.2018: N1 televizija


Ivana Benović ”Slike u slici / priče u priči” | Milan Stašević\n„Svi se osvajači nadaju da pišu palimpseste no malo kome za rukom pođe da, igrajući se Tvorca, svet počne od Alfe i Omege. Na sastruganom pergamentu života uvek nešto ostane. U budućnost odlazi pobeđeni narod kao kriptogram.“\nPitanje modernosti, originalnosti, brisanja prošlosti i počinjanja nečeg novog, pokušaj da se pronađu putevi kojima niko nije išao, paradoks je novog koje se nastavlja na dostignuća starog tako što ga se odriče. Istorijski tokovi obiluju osvajanjima – teritorijalnim, kulturnim, duhovnim, religioznim. A svako osvajanje praćeno je kako pokoravanjem, tako i neizbežnom asimilacijom.\nKada su impresionisti, fovisti, kubisti i futuristi započeli svoja osvajanja, radikalno su odbacili sve tekovine dotadašnjeg umetničkog stvaranja. U svojoj pobuni protiv tradicionalnosti i konzervativizma, avangarde su vodile modernizmu, a modernizam je vodio sliku u pravcu njenog početka, ka površini praznog slikarskog platna. Na tom putu odbacivanja dotadašnjeg mimetičkog pristupa i ovladavanja autonomijom slike uz pomoć apstrakcije, obespredmećenja i odbacivanja tradicionalnih postupaka, izvršen je svojevrsni damnatio memoriae. Večito promenljivo pitanje „šta je umetnost“ konačno je dovelo do toga da se svako umetničko stvaranje koje nije autorsko i konceptualno zasnovano posmatra kao zanatstvo ili čista produkcija – pristup koji bi, može se slobodno reći, odbacio dobar deo stvaralaštva nastalog pre 20. veka: pećinsko slikarstvo, monumentalne dekorativne ansamble nastale u renesansi i baroku, istorijske slike romantizma, prefinjene portrete neoklasičara….\nAvangardne teorije uticale su na prakse modernističkog slikarstva, ucenjujući ga da bude hermetično zatvoreno u okvire sopstvene problematike. Tek sa pojavom teorije postmodernizma citat je ponovo dobio okvir u kojem može legitimno da postoji kao takav, a ne kao plagijat, kopija ili odsustvo originalnosti. Tako je teorija podržala prisustvo citata u likovnoj umetnosti jednako kao i u drugim oblastima umetničkog stvaranja. U praksi, dogodilo se struganje palimsesta koji je za sobom ostavila moderna umetnost. Iako je u pitanju praksa koja se uočava kod većine današnjih stvaralaca, retko se pronalaze umetnici čiji rad je sposoban da, na jedan kompleksan način, prenese ovu paradigmu.\nKada se govori o povratku citata („povratku“ jer u pitanju nije posmodernistički izum, već nešto što je, kroz istoriju umetnosti, prirodno išlo kao deo svakog osvajanja, odnosno asimilacije), kao indikativan primer nameću se slike Milana Staševića kao jednog od onih retkih gore pomenutih umetnika. Ilustrativan u tom smislu je ciklus slika „povratak početku“, koji čine tzv. „bele slike“ koje predstavljaju ispražnjena platna oslobođena svega predstavljačkog i svakog narativa. U pitanju su slike koje su slikane preparaturom na platnu, obojene u belo ili slične neutralne tonove, na kojima mestimično proviruju pojedini, nekada jedva primetni, oblici, znaci zapravo, koji čine da one zaista izgledaju kao ogoljeni palimsesti.\nOvde bi se moglo postaviti logično pitanje o paradoksu vraćanja na početak, koji dobija smisao samo kada se ima u vidu stav koji nam umetnik sugeriše: da početak slike nikad nije prazno platno. Svaki čovek, a iznad svih umetnik, nosi sa sobom određeni nivo poznavanja umetničkog stvaranja koje se zbilo i zbivalo tokom istorije umetnosti. Svesno ili podsvesno, ova znanja su ugrađena u misao makar kroz bazičnu percepciju, dok je svako odricanje od prethodnih dostignuća u istoriji umetnosti na kojem su avangardni umetnici koji su težili modernizmu insistirali, iznelo, po prvi put, teorije o kraju slikarstva – očigledno utopijske. Odbijajući ovakav pristup, Stašević na jedan sofisticiran i, što je još zanimljivije umetnički (nasuprot teorijskom) način pravi metaforu o takozvanom „početku“ slike, koji je uvek nadogradnja, a nikada nulta tačka.\nOstali radovi Milana Staševića, bilo da su hronološki nastali pre ili posle ciklusa „belih slika“, predstavljaju ili demonstraciju ili nadogradnju ovog stava. Oni nedefinisani znakovi i forme koji su se dali naslutiti na „belim slikama“ razvili su se u ciklusu „De-sedimentacija“ u karakteristične i prepoznatljive predstave u kojima posmatrač prepoznaje delove poznatih umetničkih dela iz istorije umetnosti: praistorijske, srednjevekovne, renesansne, orijentalne, moderne, naivne… Mudro nazvane „de-sedimentacija“, slike iz ovog ciklusa otkrivaju namernu želju autora da, skidajući postepeno slojeve sa palimsesta moderne umetnosti, otkrije i prikaže bogato nasleđe umetničke prošlosti i vrati na videlo onu prošlu umetnost koje su se modernisti odrekli.\nPećinski crteži, kao prapočetak kreativne misli i kao prvi izraz ljudske potrebe za vizuelnim izražavanjem, očigledno su dominantan motiv na ovim platnima, i skreću pažnju na postavke suprotne onima iz ciklusa „povratak početku“. Za razliku od „belih slika“, koje likovno pripadaju modernističkom diskursu i čiji je naziv latentno ironičan, ovi radovi skreću pažnju na „pravi“ početak slikarstva i umetnosti uopšte. Desedimentacijom, Stašević otkriva i pokazuje Đota, Pjera dela Frančeska, Mikelanđela, Leonarda, orijentalne slikare minijatura, a potom i Pikasa, sa kojim je i započet modernistički mit o autonomiji slike, i Miroa i Mondrijana koji su ga razradili. Preslikavajući cele slike ili delove slika ovih umetnika, Stašević nikada ne upada u zamku prostog kopiranja ili prenošenja. On preuzima detalje različitih umetničkih dela recentne ili davne prošlosti, i dovodi ih u vezu postavljajući ih jedne pored drugih: jedno Mondrijanovo platno može se naći pored detalja Piksove Gernike, ili čak neke Leonardove religiozne predstave, kao što jedna mnogoljudna ranorenesansna predstava može biti viđena kroz prizmu Miroovog slikarstva.\nPovezujući ove predstave, autor „slika“ – možda donekle subjektivnu, ali samim tim i sličnu pisanoj – istoriju umetnosti i pokazuje nekada gotovo nevidljive i neretko nemoguće uticaje, koji samim tim što nisu direktni ili su čak nemogući grade metaforu o sveukupnom kontinuitetu umetničkog stvaralaštva. U pitanjima stila, on nikada ne istupa iz diskursa moderne slike – na bledom, mahom jednoobraznom fonu (za koji je već primećeno da liči na zid pećine ili površinu pergamenta) nalaze se „slike u slici“ – pojedine kao mimetički „prozor u svet“, druge pak svedene do krajnjih granica geometrije i apstrakcije, zajedno premošćujući vekovnu udaljenost praistorije i modernizma. Ovaj ciklus slika predstavlja demonstraciju kako umetnikove virtuoznosti u pitanjima tehnike, tako i njegove teorijske i intelektualne potkovanosti u pitanjima istorije umetnosti. Svojim stavom prema tradiciji, koji se u njegovom slučaju obavezno mora odvojiti od svake konzervativnosti, Stašević se približio predstavnicima istorijske „učene umetnosti“ – arte colta.\nU svakom smislu, bilo da je reč o stilu, tematici, tehničkoj virtuoznosti, kreativnom nagonu i lakoći sa kojom se ideje prenose na platno, teorijskoj i intelektualnoj potkovanosti autora, Milan Stašević svojim stvaralaštvom daje model odgovora na pitanje o ulozi umetnika koje, od početka ideje o autonomiji slike, muči one koji su zaokupljeni problematikom umetničkog stvaralaštva. Ne radi se, dakle, o pitanju šta znači biti moderan, postmoderan ili savremeni umetnik, već prosto: šta znači biti umetnik?


Dileri ih često odstranjuju, jer se sastoje od vrednih materijala pa ih potom odvojeno prodaju i tako dodatno zarađuju, ali i ih i sami vlasnici automobila često skidaju kako ne bi kasnije imali redovni trošak održavanja i popravke tog uređaja. Međutim, to će se sve promeniti, ali tek sledeće godine.\nSvaki drugi automobil u Srbiji zagađuje našu životnu sredinu\nOd kada je 5. jula 2018. godine uveden pooštren tehnički pregled u Srbiji, pokazalo se da svako drugo vozilo u Srbije nepropisno zagađuje okolinu.\nPošto takva neispravnost i dalje ne sprečava registraciju vozila, mnogi vlasnici automobila ne bave se tim problemom pa čak i uopšte ne znaju da li imaju katalizator odnosno DPF filtere, a kamoli da li oni rade.\nS druge strane, oni koji i znaju da im ovi uređaji nisu ispravni ne odlučuju se na popravku jer to papreno košta - od 500 do 2.500 evra.\nTo je cena nabavke, zamene i montaže katalizatora ili DPF-a zbog čijeg kvara ili nedostatka vozila u većini slučajeva emituju nepropisnu količinu izduvnih gasova.\nZbog toga ih vlasnici vozila ne popravljaju, već jednostavno odstranjuju.\n- Originalni katalizatori sa montažom koštaju do 500 evra. Zato se mnogi odlučuju za univerzalne, koji koštaju od 10.000 do 15.000 dinara. Nisu toliko dugovečni, ali ako se pravilno održavaju, mogu da traju od 50.000 do 100.000 kilometara - kažu u servisu.\nS druge strane, dizel automobili, pored katalizatora, imaju i DPF, filter koji služi za sagorevanje čestica čađi, koje dizelaši emituju mnogo više nego benzinci.\nU nekim modelima DPF se ugrađuje još od 2006, u velikoj većini od 2009, a od 2012. godine je obavezan. Problem je što dileri polovnih vozila često sa polovnih dizelaša skidaju i ispravne DP filtere.\n- To rade zbog toga što se DPF sastoji od vrednih materijala kao što je, recimo, keramika, koju potom prodaju za 150 evra - ističu u jednom DPF servisu.


RTS :: U 2018. dva zahteva za penziju zbog profesionalne bolesti\nDruštvo U 2018. dva zahteva za penziju zbog profesionalne bolesti\nsreda, 20. feb 2019, 13:43 -> 14:07\nRepublički fond za penzijsko i invalidsko osiguranje je u 2018. godini dobio samo dva zahteva za ostvarivanje prava na invalidsku penziju koja su se odnosila na profesionalno oboljenje. Nadležni najavljuju skoro proširenje liste profesinalnih bolesti.\nTo su – Institut za medicinu rada Srbije "Dr Dragomir Karajović", Vojnomedicinska akademija, Zavod za zdravstvenu zaštitu radnika Novog Sada, Zavod za zdravstvenu zaštitu radnika Niša i Zavod za zdravstvenu zaštitu radnika Kragujevca.\n"Desetine hiljada profesionalnih oboljenja u Nemačkoj"\n"To ne znači da su Nemci neoprezni i nezaštićeni na radu, već da bolje registruju profesionalne bolesti", rekao je ranije za Tanjug Aleksandar Milovanović, direktor Instituta za medicinu rada i radiološku zaštitu "Dr Dragomir Karajović".\n"Zbog nedostatka tog administrativnog podatka ne možemo da utvrdimo profesionalno oboljenje. Kada bi se potvrdilo profesionalno oboljenje, onda bi radnik mogao da tuži firmu, a oni bi platili odštetu", naveo je Milovanović.\n"Proširiti listu profesionalnih bolesti sa 56 na 64"\nRadnu grupu su pre svega činili – predstavnici medicinske struke Ministarstva zdravlja, Instituta za medicinu rada Srbije "Dr Dragomir Karajović", Republičkog fonda za zdravstveno osiguranje i Republičkog fonda za PIO, kao i predstavnici Uprave za bezbednost i zdravlje na radu, UGS "Nezavisnost", Saveza samostalnih sindikata Srbije i Unije poslodavaca Srbije.\nNa pitanje kada se može očekivati usvajanje novog pravilnika o utvrđivanju profesionalnih bolesti, u Ministarstvu kažu da je pokrenut postupak za njegovo donošenje, te da je sada u fazi pribavljanja mišljenja i sugestije nadležnih organa.\nNakon toga, i potpisa ministra nadležnog za poslove penzijskog i invalidskog osiguranja i ministra nadležnog za poslove zdravlja, sledi objavljivanje i stupanje navedenog pravilnika na snagu.


SUMNJIVA POSLA KOMISIJE ZA ZAŠTITU KONKURENCIJE! Priznali Kosovo, ne poštuju zakone i sudove, a EPS Distribuciju kaznili najvećom kaznom u istoriji Srbije | Najnovije vesti - Srbija danas\n02.07.2018. • 11:16 Srbija Danas\nKomisija za zaštitu konkurencije (KZK) i drugi put donela je rešenje da kazni EPS Distribuciju zbog zloupotrebe dominantnosti na tržištu, ali postoje, međutim, brojne nelogičnosti u odluci KZK da kazni Distribuciju i time našteti i svim građanima Srbije\n♦ Zbog rešenja Komisije građani Srbije moraju da plate 35 miliona\nKomisija za zaštitu konkurencije prvi put pokreće postupak ispitivanja povrede konkurencije protiv EPS Distribucije 2016. godine, da bi samo za pet meseci donela rešenje da EPS Distribuciju kazni sa 330 miliona dinara. EPS Distribucija nakon toga ulaže žalbu Vrhovnom kasacionom i Upravnom sudu. Upravni sud je doneo presudu kojom je u celosti poništio rešenje Komisije i tom prilikom naložio da vrati svih 330 miliona dinara EPS Distribuciji, ali i 35 miliona zatezne kamate. Upravni sud vratio je Komisiji na ponovni postupak predmet vezan za EPS Distribuciju.\nS obzirom na to da je sud presudio u korist EPS Distribucije, zbog rešenja koje je donela Komisija za zaštitu konkurencije, oštećeni su samo građani Srbije, jer će iz njihovih džepova morati da se plati zatezna kamata od 35 miliona dinara. Dakle, zbog nesmotrene odluke Komisije i namere da se kazni jedno državno preduzeće po svaku cenu i bez dovoljnih dokaza, što je i potvrđeno na sudu, sada građani Srbije moraju kao poreski obveznici to da plate.\n♦ Komisija za zaštitu konkurencije priznala Kosovo kao nezavisnu državu\nPored toga što su građani Srbije oštećeni zbog odluke koje je donela, Komisija za zaštitu konkurencije u rešenju koje je donela protiv EPS Distribucije, rešila je da prizna Kosovo kao nezavisnu državu. Komisija koja radi kao nezavisno telo u državi Srbiji, čiji rad kontroliše odbor Skupštine Srbije, rešila je da povredi Ustav Republike Srbije po kojoj su Kosovo i Metohija naša južna autonomna pokrajina.\nNaime, Komisija je u prvom rešenju koje je donela protiv EPS Distribucije, kao relevantno geografsko područje posmatrala teritoriju Republike Srbije bez AP Kosova i Metohije i time ga na neposredan način priznala kao nezavisnu državu.\n♦ Komisija ne poštuje zakone i sudove Republike Srbije\nUpravni sud u presudi, pored toga što je ukinuo rešenje protiv EPS Distribucije, vratio je predmet Komisiji na ponovno postupanje, po kom je po zakonu Komisija bila dužna da se pridržava svega što joj je naložio sud. Međutim, Komisija je rešila da ne ispoštuje odluku najvišeg sudskog tela u Srbiji i zakone naše zemlje, te u ponovnom postupku protiv EPS Distribucije nije preuzela nijednu procesnu radnju koju joj je sud naložio.\nDakle, nije obavljeno nijedno veštačenje, niti je izvedena usmena rasprava kojom bi se utvrdile tačne činjenice, pa se postavlja pitanje kako jedno nezavisno državno telo ima pravo da povredi sudsku presudu i time pokaže da ne poštuje zakone Republike Srbije. Ono što je interesantno jeste da KZK drugo rešenje o kazni donosi samo dan pre sastanka sa Evropskom komisijom, gde su se hvalili kako su kaznili državno preduzeće.\n♦ Komisija ignorisala odluku suda i zanemarila građane Srbije\nUpravni sud je, takođe, Komisiji za zaštitu konkurencije naložio da se ispita koju štetu je EPS Distribucija načinila korisnicima električne enegrije, odnosno građanima Srbije i privatnim snabdevačima. Komisija je tu odluku suda zanemarila i time pokazala da su joj građani Srbije nevažni, već da im je bilo važno da samo kazne EPS Distribuciju, bez obzira na to da li šteta postoji ili ne. Komisija nije uzela u obzir kakav uticaj ima ponašanje EPS Distribucije na tržištu na krajnje potrošače, odnosno građane Srbije, iako im je to sud naložio. Dakle, nisu ispitali da li su na bilo koji način oštećeni potrošači, već su to jednostavno zanemarili, jer im građani Srbije u ovom slučaju očigledno nisu bitni.\nVažno je napomenuti i to da je kazna koju je EPS Distribucija dobila prvim rešenjem Komisije za zaštitu konkurencije iznosila 330 miliona, a u ponovnom postupku izrekli su im kaznu od 412 miliona dinara. Inače, ni zakonski KZK nije smela da EPS Distribuciji odredi kaznu veću od kazne iz prvog rešenja čime je povredila opšte procesno načelo reformatio in peius. Interesantno je da u praksi Evropske komisije, po čijim zakonima se vodi Komisija za zaštitu konkurencije, za proteklih 60 godina, ne postoji nijedan slučaj gde je kažnjen nacionalni distributer električne energije.\nNa priloženom infografiku možete videti da se udeo EPS Snabdevanja na slobodnom tržištu električne energije smanjio. Na osnovu toga ne može da se kaže da su privatni snabdevači ugroženi od strane EPS Snabdevanja, jer se njihov udeo na tržištu iz godine u godinu povećava. Takođe, bitno je istaći da se prosečna godišnja cena električne energije smanjuje, što dalje implicira da krajnji kupci električne energije nisu ni na koji način oštećeni, već plaćaju nižu cenu.\nNakon svih ovih činjenica, postavlja se pitanje odakle Komisiji za zaštitu konkurencije pravo da ne poštuje zakone i sudove Republike Srbije? Odakle joj pravo da Kosovo proglasi za nezavisnu državu kada je ona telo koje radi pod nadležnošću države Srbije?! Postavlja se pitanje u čijem je interesu da se kazni državno preduzeće EPS Distribucija?! Pod čijim nalogom radi Komisija za zaštitu konkurencije s obzirom na to da je rešenjima koje donosi protiv EPS Distribucije pokazala ne samo da radi u suprotnosti sa zakonom, već i da ne mari za interese građana Srbije?!\nMeđutim, Komisija za zaštitu konkurencije nije našla za shodno da građanima Srbije da odgovor na ova pitanja, pa su nam se samo zahvalili na interesovanju za rad KZK i ostavili nas bez odgovora.\nKZK EPS Distribucija Komisija za zaštitu konkurencije\n30.11.2020. • 22:06


Izvor: SrbijaDanas.com, 25.Nov.2018, 17:55\nHteli su da me likvidiraju, rekao je danas potpredsednik Srpske liste Milan Radoijčić u prvoj izjavi za javnost posle pokušaja njegovog hapšenja i otmice u stanu u kom živi u Kosovskoj Mitrovici.\nU izjavi za javnost u kojoj zaključuje -"odavde nema nazad", Radojičić kaže:\n- Došli su kod mene u stan, gde živim sa ženom i malom decom, sa armijom do zuba naoružanih ljudi, sa samo jednim ciljem - da me ubiju. I za to sam dobio jasne dokaze.\nKako je >> Pročitaj celu vest na sajtu SrbijaDanas.com << rekao, poslednji "zlikovački upad nazovi policije, a zapravo privatne garde ozloglašenih albanskih terorista u severnu Kosovsku Mirovicu, bio je pokazna vežba i pretnja svakome Srbinu koji reši da brani svoje dostojanstvo i pravo na život".\nPrva izjava Milana Radoičića posle pokušaja njegovog hapšenja u stanu u kom živi u Kosovskoj Mitrovici. "Ako se Srbi na Kosovu i Metohiji pitaju gde sam, reći ću im samo da sam blizu"....Hteli su da me likvidiraju, rekao je danas potpredsednik Srpske liste Milan Radoičić u prvoj izjavi za javnost...


NSinfo: Od maja meso iz Srbije može da ide u Kinu - najveći prerađivač goveđeg mesa u Evropi stiže u Srbiju\nOd maja meso iz Srbije može da ide u Kinu - najveći prerađivač goveđeg mesa u Evropi stiže u Srbiju\nMinistar poljoprivrede Branislav Nedimović je najavio da će u maju u Kini biti potpisan sporazum koji će omogućiti izvoz srpskog mesa na to tržište, kao i da je šest kineskih kompanija zainteresovano za preradu mesa iz Srbije.\n"Zainteresovani su za pravljenje klanice u Srbiji i pravljenje tri punkta gde bi sabirali to meso. Da na prostoru centralne Srbije razvijaju sistem ''krava - tele'' i da do šestog meseca sve to razvijemo", rekao je Nedimović.\n"Ministarstvo ima mnoštvo mera. U lučanskom kraju imamo stočare, voćare i pčelare, a ove godine imamo mnogo veći iznos sredstava nego prethodnih godina", naveo je ministar.\nNedimović je rekao da je za Lučane važna odbrana od poplava i da se u nadležnosti sektora za vodoprivredu u tom ministarstvu oko Lučana gradi, u vrednosti od 300 milona dinara, nasip od skoro dva kilometra i zaštitni zid.\n"Nadam se da ćemo tu rešiti problem plavljenja i do oktobra ove godine bi to trebalo da bude gotovo. Sve je to povezano, jer ukoliko nismo zaštićeni onda je naša poljoprivredna proizvodnja ugrožena", dodao je Nedimović.\n... ap vojvodina, azija, ekonomija, evropa, hrana, investicije, izvoz, meso, Novi Sad, poljoprivreda, posao, privreda, saradnja, srbija, svet, ulaganje, zanimljivosti


Beogradski izbori Autor:Maja Đurić05. apr. 202219:543 komentara\nPonoviti beogradske izbore na više biračkih mesta – to je zahtev koalicije Ujedinjeni za pobedu Beograda, predali su i zahtev GIK-u za uvid u izborni materijal na svim biračkim mestima na kojima su zabeležene nepravilnosti – a takvih je više od 100.\nŠef izbornog štaba Moramo: Notirali smo propuste na 67 biračkih mesta u Beogradu\n05. apr. 2022 4\n„Opozicija Ujedinjena ima drugačije rezultate za beogradske izbore, nakon sumiranja matematičkih računica, zato smo zatražili uvid u izborni materijal. Ponoviće se glasanje na mnogim biračkim mestima, mi smo ubeđeni, a mi ćemo se boriti za svaki glas“, kaže Jasmina Belić, članica gradske izborne komisije ispred koalicije „Ujedinjeni za pobedu Beograda“.\nU međuvremenu, već je počela je komplikovana postizborna kombinatorika: ko bi mogao da čini novu vlast u Beogradu? Iako je najviše mesta u gradskoj skupštini rezervisano za odbornike Srpske napredne stranke - 48, SNS nema dovoljno da samostalno formira vlast. Međutim, uz SPS-ovih osam mandata - SNS i socijalisti bi mogli da formiraju većinu.\nA zašto javnost u izbornoj noći kandidata za gradonačelnika Beograda naprednjaka - Aleksandra Šapića nije videla u prvim redovima?\n"Aleksandar Šapić je bio sa nama u izbornom štabu Srpske napredne stranke u centrali SNS-a, ja sam sedela sa njim, ja sam razgovarala sa njim - tako da ne znam gde se izgubio i ko misli da se Aleksandar Šapić izgubio, čovek je bio tamo", rekla je za N1 Ana Brnabić, poverenica GO SNS Beograd.\nOpozicija, ipak, misli da alternativa i Šapiću i koaliciji SNS-SPS postoji.\n"Za mene bi bilo neodgovorno da kažem da apsolutno saradnja ni sa kim ne postoji - rekli smo sa kim ne postoji. Ovo je sad novi politički pejzaž, treba razgovarati. Da li ćemo doći do dogovora ili ne - druga je stvar. Ali je neodgovorno ako nam je osnovni cilj smena režima Srpske napredne stranke da unapred kažemo da se makar razgovori neće desiti", kaže kandidat za gradonačelnika koalicije Moramo Dobrica Veselinović.\n"Ne prihvatljivo, nego nam je neophodno da imamo podršku svih ostalih i sada se tu postavlja ozbljno pitanje ko je na to spreman. Milica Đurđević (Zavetnici) dala je jednu veoma obeshrabrujuću izjavu i pred tim ne treba zatvarati oči, ali mislim da će se bar onda videti ko je ko i karte će se otvoriti. Jer, ako je neko bio prikriveni saveznik naprednjaka - sada će morati da skine masku", ističe Vladeta Janković, kandidat za gradonačelnika koalicije "Ujedinjeni za pobedu Beograda".\nIz Zavetnika poruka da oni neće učestvovati u - kako navode - polarizaciji na "Đilasovu" i "Vučićevu" stranu.\n"Sigurno nećemo zarad upravnih odbora ili mesta u gradskom veću izneveriti građane i prodati ovu našu ideju. Mislim da smo daleko korisniji građanima kao opozicija na svim nivoima i da na taj način možemo da doprinesemo da se goruća pitanja reše", rekla je Milica Đurđević Stamenkovski iz Zavetnika.\n"Dveri" nedvosmisleno poručuju da bi opozicija trebalo da preuzme vlast u Beogradu.\n"Dosadašnja vlast na čelu sa Vesićem je realno izgubila izbore - pali su ispod 50 odsto podrške, SNS i SPS zajedno, što govori da je opozicija pobedila u Beogradu i zato sam i rekao da opozicija, ako može da se dogovori treba da preuzme i formira novu vladajuću većinu u Beogradu", kaže Boško Obradović iz Dveri.\nRaspored snaga na opozcionoj osi pokazuje da bi koalicija NADA mogla da bude "jezičak na vagi".\nN1: Da razjasnimo, rekli ste, sa SNS nema saradnje.\nMiloš Jovanović: U Beogradu ne, na republici ne vidim kako je moguće. Vrlo sam precizan, zbog onih jedan odsto.\nN1: A šta znači taj jedan odsto?\nJovanović: Sutra da vam dođe neko i kaže dosta priče, morate priznati secesiju Kosova i Aleksandar Vučić kaže - pa ja neću, pola beogradske opozicije kaže ja hoću...\nN1: I to će se sve desiti u narednim danima.\nJovanović: Pa neće, zato vam kažem...\nN1: Ali se to zove pravljenje prostora za moguću saradnju sa SNS.\nJovanović: Ma ne, gospođo Dragić ne, to se zove istina i dogovornost.\nAko izbori na pojedinim biračkim mestima budu ponovljeni, birači će na glasanje za dve nedelje. To ostavlja mogućnost da u gradski parlament uđe i lista „Ajmo ljudi“ koja je sada tik ispod cenzusa, što bi donelo nov raspored snaga u prestonici.\nbeogradski izbori 2022Gradska izborna komisijakoalicije


Revizija i izmena programa "Istorija" u skolama i na fakultetima - Peticije.online\nRevizija i izmena programa "Istorija" u skolama i na fakultetima\nKrajnje je vreme da se zapocne sa podizanjem nacionalne svesti u Srba. Sramota je sta se sve moze procitati u udzbenicima Istorije koju uce u skolama nasa deca.\nPotpisite peticiju za izmenu nastavnog programa i udzbenika Istorije u skolama i na fakultetima u Srbiji!\nZelimo osnivanje strucne komisije na celu sa Ruskim Akademikom Doktorom Jovanom I. Dereticem koja ce utvrditi istorijske cinjenice, izbaciti iz udzbenika lazna ucenja i ista zameniti ucenjem zasnovanim na istorijskim cinjenicama bez falsifikata i prekrajanja!\nMax F. Milosevich Kontaktirajte autora peticije\nPotpisivanjem, ovlašćujem Max F. Milosevich da preda moj potpis onima koji imaju moć odlučivanja po ovom pitanju.\nPromovišite peticiju "Revizija i izmena programa "Istorija" u skolama i na fakultetima" na ovoj listi\nSve vreme 297 257\n24 sati 216 192\nSve vreme 12408 6446\n24 sati 46 19


Basketaši zaustavljeni u polufinalu Mastersa u Pragu - Ozonpress :: internet portal\nTag: basketaši, polufinale, Prag\nNaša najbolja ekipa u basketu 3×3, koja ujedno zauzima i vodeću poziciju na fibinoj svetskoj rang listi, proteglog vikenda je učestvovala na FIBA Masters turniru u Pragu. Ovo je bio treći od ukupno sedam turnira, a basketaši Novi Sad Al Wahda nisu imali sreće u završnici, pošto su im se za prethodne poraze revanširali momci iz Ljubljane u polufinalu sa 22-12.\nPosle vrhunskog prvog dana i 1/4finalne pobede nad Budimpeštom sa 21-11, Dušan Domović Bulut, Marko Savić, Marko Ždero i Dejan Majstorović posustali su protiv starih rivala iz Slovenije, koji su zatim savladali i Saskatoon iz Kanade sa 19-15 za titulu.\n– Stvarno su igrali bolje od svih nas na turniru, nadigrali su nas i posle zasluženo osvojili trofej. Ostaje mali žal, želeli smo treću titulu Praga, ali ni treće mesto uopšte nije loše – kaže kapiten ekipe Dušan Domović Bulut.\nIpak, za Novosađane je titula bila stvar prestiža, bili su prvaci Praga 2013. i 2014. dok su Ljubljančani želeli da obezbede učešće na finalu Svetskog tura u Abu Dabiju od 27. do 28. oktobra, što su i učinili. Naša ekipa Novi Sad Al Wahda obezbedila je učešće na finalu u Abu Dabiju pobedom na turniru u Tokiju održanom krajem jula, a pored ove dve ekipe siguran nastup na završnom turniru ima i Caguas iz Portorika.


BiH diplomatsku sjednicu u VS UN-a vodi ispod nivoa - Klix.ba\nPred diplomatskim skandalom BiH diplomatsku sjednicu u VS UN-a vodi ispod nivoa\nPred diplomatskim skandalom\nBiH diplomatsku sjednicu u VS UN-a vodi ispod nivoa\n4.1.2011. u 09:40\nBosna i Hercegovina preuzela je od 1. januara 2011. godine jednomjesečno predsjedavanje Vijećem sigurnosti Ujedinjenih nacija. Uskoro će biti održana tematska sjednica, a s obzirom na to da je odlučeno da se vodi na nivou ambasadora - stalnog predstavnika BiH u UN-u, izgledno je da će predsjedavanje naše zemlje obilježiti diplomatski skandal.\nInstrukcijom Predsjedništva BiH, broja 04-05-1-4783/10, od 20. decembra 2010. godine Ministarstvo vanjskih poslova BiH obaviješteno je, između ostalog, da je utvrđen nivo predsjedavanja tematskom debatom Vijeća sigurnosti UN-a u januaru 2011. samo na nivou ambasadora, odnosno stalnog predstavnika BiH pri UN-u, piše Oslobođenje.\nU Ministarstvu vanjskih poslova tvrde da je takav nivo predsjedavanja neuobičajen za dosadašnju praksu vođenja Vijeća sigurnosti UN-a.\nZbog mogućeg diplomatskog skandala još na samom početku predsjedavanja BiH VS-om, ministar vanjskih poslova BiH, Sven Alkalaj, uputio je hitan dopis članovima Predsjedništva BiH Nebojši Radmanoviću, Željku Komšiću i Bakiru Izetbegoviću.\n"Odluka da BiH svoje predsjedavanje tematskom debatom održi na najnižem mogućem nivou može prouzrokovati utisak da BiH ne pridaje dovoljan značaj svojoj ulozi u Vijeću sigurnosti", naveo je Alkalaj u dopisu Predsjedništvu, istakavši da je predsjedavanje VS-om iznimno odgovorna međunarodna uloga i velika obaveza.\nMinistar je dodao i to da niko ne želi da se takva odluka razumije kao minimiziranje uloge BiH u Vijeću sigurnosti UN-a i kao nespremnost da se u potpunosti afirmira jedinstveni uspjeh i najznačajniji vanjskopolitički projekt BiH od Daytona do danas.\n"Uvjeren sam da odabirom najnižeg mogućeg nivoa predsjedavanja svojom tematskom debatom BiH čini diplomatski presedan u negativnom smislu, koji sigurno neće ostati neprimijećen kod ostalih članica Vijeća sigurnosti UN-a i brojnih drugih članica UN-a", ocijenio je Alkalaj.\nInače, prisustvo tematskoj sjednici VS-a već su otkazali visoki zvaničnici među kojima su i Catherine Ashton, visoka predstavnica EU za vanjsku i sigurnosnu politiku, Somanahalli Mallaiah Krishna, ministar vanjskih poslova Indije, te Luis Felipee Marques Amado, ministar vanjskih poslova Portugala, a upitno je i prisustvo generalnog sekretara UN-a Ban Ki-moona.


Prikazivanje članaka po tagu zvezda\nsubota, maj 18, 2013\nTvojportal\tVesti\tSport\tPolitika\tEkonomija\tTvoj radio\tDruštvo\tKultura\tZabava\tKontakt\tFudbal\tKošarka\tTenis\tOstali sportovi\tPrikazivanje članaka po tagu zvezda\tPretplatite se na RSS feed\nnedelja, 14 oktobar 2012 22:35\tZvezda slavila u Novom Sadu\tTvoj portal\nVaterpolisti Crvene zvezde dobili su meč 3. kola Prve A lige, pobedivši Vojvodinu na njemu bazenu - 6:9 (2:2, 1:1, 2:2, 1:4). Kao što rezultat pokazuje, presudila je poslednja četvrtina, posle tri perioda igre koji su završeni nerešenim rezultatom.\nCrvena zvezda nije uspevala da se rezultatski "odlepi" sve do poslednjih osam minuta. Serijom 3:0, koju su kreirala braća Rašović, Strahinja i Viktor, Crvena zvezda odlepila se na dva gola prednosti (28. minut). Kada je pogodio i Nikola Rađen, minut pre kraja, utakmica je izgubila rezultatsku neizvesnost.\nOpširnije...\tnedelja, 14 oktobar 2012 22:14\tTesan poraz Zvezde u Zagrebu\tTvoj portal\nIgor Rakočević promašio težak šut za izjednačenje i produžetak. Cedevita srećno do pobede u derbiju 4. kola - 68:66 (15:13, 15:19, 23:9, 15:25).\nNeverovatna utakmica u Zagrebu!\nKošarka Opširnije...\tutorak, 09 oktobar 2012 21:27\tFilip Čović napustio Zvezdu\tTvoj portal\n"Pritisak, negativne komentare i uvrede više nisam mogao da izdržim. Ne smatram da sam zbog toga slabić, samo ih je bilo previše. Nije u pitanju samo pritisak, jednostavno nisam želeo više da na bilo koji način budem predmet za omalovažavanje moje porodice", poručio je Filip Čović\nPlejmejker Crvene zvezde DIVA Filip Čović doneo je odluku da ode iz kluba. Svoj stav je obrazložio kao konačan, to je saopštio treneru na prepodnevnom treningu.\nKošarka Opširnije...\tutorak, 09 oktobar 2012 21:22\tZvezda dobila protivnike u Evrokupu\tTvoj portal\nKošarkaši Crvene zvezde igraće u grupi H Evrokupa, sa ekipama Kahasola iz Sevilje, Dinama iz Sasarija i Orlean Loare.\nGosti Pionira biće bivši igrač Partizana Milenko Tepić i nekadašnji član oba večita rivala Luka Bogdanović, koji igraju u Sevilji.\nKošarka Opširnije...\tnedelja, 07 oktobar 2012 23:19\tPrva pobeda Crvene zvezde Diva\tTvoj portal\nKošarkaši Crvene zvezde zabeležili su premijerni trijumf u ABA ligi i najavili znatno bolje rezultate u narednom periodu – 87:76 (30:21, 21:18, 19:11, 17:26).\nOtpor Ljubljančana u ovom meču nije trajao dugo, pošto je Zvezda već u šestom minutu imala ogromnih 20:7 u svoju korist, da bi na odmor otišla sa devet poena razlike (30:21).\nKošarka Opširnije...\tnedelja, 07 oktobar 2012 23:05\tJSL: Debakl Zvezde Tvoj portal\nFudbaleri Spartaka Zlatibor vode priredili su veliko iznenađenje u osmom kolu Jelen Superlige Srbije, pošto su u Subotici pobedili Crvenu zvezdu sa 3:0 (3:0).Posle početna četiri poraza, Spartak sada ima osam bodova, a Zvezdi je ovo prvi poraz i ima 19 bodova.\nOpširnije...\tnedelja, 07 oktobar 2012 10:07\tJSL: Spartak - CZ, Partizan - Javor\tTvoj portal\nU nedelju su na programu sve utakmice osmog kola Jelen Superlige, pošto su tri utakmice zakazane za subotu odlukom MUP-a odložene.\nKolo otvaraju Spartak i Crvena zvezda utakmicom u Subotici, dok se u poslednjem meču Partizan u Beogradu dočekuje Javor.\nOpširnije...\tsubota, 06 oktobar 2012 20:50\tZvezdina kanonada\tTvoj portal\nZvezdin vaterpolo "drim tim" upisao je prve bodove u Evroligi!\nVaterpolisti beogradskog kluba pobedili su na bazenu Sportskog centra 11. april predstavnika Švajcarske Krojcling sa ubedljivih 26:7 (8:3, 7:2, 6:1 i 5:1), u drugom kolu Lige šampiona.\nOpširnije...\tsubota, 06 oktobar 2012 09:56\tABA: Partizan u ZG, CZ - Olimpija\tTvoj portal\nSrpski klubovi utakmice trećeg kola regionalne košarkaške ABA lige igraju od subote do ponedeljka.\nPartizan u prvom meču trećeg kola koji predstavlja i derbi gostuje Ciboni u Zagrebu u subotu od 17 časova.\nKošarka Opširnije...\tpetak, 05 oktobar 2012 06:37\tOdbojkaši Zvezde odbranili trofej Superkupa\tTvoj portal\nCrveno-beli su ostali jedini dosadasnji osvajači prvog trofeja u sezoni savladavši novosadsku Vojvodinu sa 3:0 posle 80 minuta igre\nOdbojkaši Crvene zvezde odbranili su trofej Superkupa Srbije pošto su u Beogradu savladali ekipu novosadske Vojvodine sa 3:0 (25:16, 25:22, 25:20), posle 80 minuta igre u dvorani Šumice.\nKraj\tStrana 1 od 14\tVrati se na vrh


VojvodinaCafe - Poseta Fruškoj gori može biti papreno skupa\nVest objavljena: 17.06.2019 11:28\nGrađani su o ovome mogli saznati jedino ako su pretraživali zvaničnu internet stranicu NPFG (u okviru odeljka "dokumenti") ili čitali Službeni glasnik.\nPomoćnik direktora Nacionalnog parka Konstantin Plužarević kaže za 021.rs da je Zakon o naknadama za korišćenje javnih dobara propisao naknade koje se naplaćuju za korišćenje zaštićenog prirodnog dobra, što je i Fruška gora. Ovaj zakon doneo je novine u odnosu na dosadašnje propise. Najveća je što se od sada naplaćuje dnevni ulaz na Frušku goru, kao i u sve druge nacionalne parkove i prirodna dobra pod zaštitom u Srbiji. Predviđeno je da dnevna ulaznica bude 100 dinara za odrasle, a 50 za maloletnike. Kako za 021.rs navodi Plužarević, Fruška gora je dodatno, odlukom Nadzornog odbora, uvela i godišnje ulaznice od 600 dinara, čije će izdavanje početi uskoro.\nKako kaže, naplata ulaza u nacionalne parkove je normalna stvar svuda u svetu, a sada je to uvedeno i u Srbiji, u svih 90 zaštićenih oblasti.\n"Nismo krenuli odmah od januara da naplaćujemo, nego smo postepeno počeli to da primenjujemo. Ne želimo da jurimo ili presrećemo ljude po parku da bi ih kaznili zato što nisu platili naknadu. To će se sve polako uvesti i urediti, kao što kad ulazite, na primer, u nacionalne parkove u Hrvatskoj svuda plaćate ulaz", navodi Plužarević.\nOn objašnjava da će se ulaz naplaćivati samo u granicama Nacionalnog parka, a ne cele Fruške gore kao geografskog pojma, što znači da delovi Petrovaradina ili Sremskih Karlovaca, kao i neka druga naselja, nisu u zoni naplate. Prema odredbama zakona, oni koji žive unutar Nacionalnog parka biće oslobođeni plaćanja naknade.\nKonstantin Plužarević navodi da će Nacionalni park pokušati da uvede plaćanje i preko sajta, a za one koji često dolaze uvodi se godišnja karta koja će iznositi 600 dinara i koja će tek početi da se izdaje. Pored ulaza za posetioce, Nacionalni park će nastaviti da naplaćuje i druge naknade koje su postojale i u ranijim zakonskim odredbama, kao što je naknada za ulaz vozila, koja za kola iznosi 300 dinara dnevno ili 1.200 godišnje, kao i naknada od 2.000 dinara za fotografisanje. Plužarević za 021.rs objašnjava da Park nije mogao da utiče na visinu naknada, nego je to propisano zakonom. Takođe, zakonom su propisane i kazne za one koji ne plate naknade, koje se kreću od 5.000 do 50.000 dinara za građane.\n"Trudimo se da ne pišemo kazne građanima. Parking servisu je možda u interesu da piše kazne, ali nama nije. Nama je u interesu da napravimo neku priču i da svako od posetilaca ima godišnju kartu i plati simboličnu sumu", navodi Plužarević.


Mitros počinje sa radom 17. aprila - Stočarstvo | Agroklub.rs\nMitros počinje sa radom 17. aprila\nNova šansa za stočare u Sremu i Mačvi. Mitros sa radom počinje 17. aprila.\nSada je već izvesno da će fabrika za proizvodnju mesa i mesnih prerađevina "Mitros" u Sremskoj Mitrovici početi sa radom 17. aprila ove godine.\nGrađevinski radovi na rekonstrukciji nekadašnjeg sremskog giganta, koji je sredinom januara prošle godine prodat austrijskoj kompaniji "Gierlinger holding" za 800.000 evra biće završeni do 29. marta. Radovi na rekonstrukciji počeli su u aprilu prošle godine, a vrednost ukupne investicije u ovaj nekadašnji sremskomitrovački mesni gigant iznosiće oko 20 miliona evra. Posle 29. marta sledi testiranje opreme i na kraju svečano otvaranje. "Radnici "Mitrosa" će otvoriti vrata fabrike svim zainteresovanim građanima 10. aprila i pozivam sve da iskoriste priliku i vide kako će fabrika funkcionisati i pre samog otvaranja", rekao je gradonačelnik Sremske Mitrovice Branislav Nedimović.\nBolji genetski potencijal\nOvaj nekadašnji gigant ponovo će početi proizvodnju posle 10 godina stagnacije i to u kompletno renoviranim prostorijama. "U pitanju je rekontrukcija građevine koja nije radila skoro 10 godina. Urađena je nova kanalizacija, nov vodovod i pokretanje ove fabrike znači i novu šansu za sve stočare, posebno iz Srema i Mačve", tvrdi Nedimović.\nPovratak "Mitrosa" znači i oporavak stočarstva u Sremu i Mačvi jer uz austrijskog investitora stižu i kompanije koje će ulagati u povećanje kvaliteta i genetskog potencijala stočnog fonda Srbije. To je veoma važno imajući u vidu činjenicu u kakvoj situaciji je naše stočarstvo, a veoma važan je i podatak da će u Mitrosu posao naći 400 radnika.\nSaradnja sa 1.200 kooperanata\nBranislav Nedimović u obilasku Mitrosa\nPodsetimo prilikom preuzimanaja Mitrosa "Gierlinger holding" je najavio i saradnju sa oko 1.200 kooperanata za početak, da bi se taj broj vremenom povećavao. U prvoj godini rada dnevno bi u "Mitrosu" trebalo da se preradi 1.000 svinja, a da svake naredne godine taj broj bude za 1.000 veći, dok se ne dođe do prerade 5.000 svinja dnevno.\n"Plan novog vlasnika Mitrosa je dobar vetar u leđa nama koji se bavimo stočasrtvom. Nekada smo sve što imamo u oborima prodavali Mitrosu, novac dobijali na vreme i imali dobru zaradu. Nadam se da će ponovo biti tako i da će stočarstvo u našem regionu ponovo biti na prvom mestu", kaže Bora Slepčević stočar iz Buđanovaca. Mišljenje Slepčevića dele i ostali stočari koji još uvek nisu odustali od tova svinja. Sigurno tržište je oslonac uspešne proizvodnje i početak rada "Mitrosa" stočari vide kao prvi korak ka povećanju broja tovljenika i vraćanje Srema i Mačve na prvo mesto po proizvodnji svinja, po kojoj je taj deo naše zemlje nekada bio najpoznatiji.\nMitros Sremska Mitrovica Stočarstvo Srem Mačva Tovljenici Kooperanti Proizvodnja svinja Svinjarstvo Branislav Nedimović Stočni fond Oporavak stočarstva


"DSS će podneti predlog Skupštini za osudu genocida u NDH"\n„DSS će podneti predlog Skupštini za osudu genocida u NDH“\nPolitika Autor:Beta24. feb. 202113:50\nPredsednik Demokratske stranke Srbije (DSS) Miloš Jovanović najavio je danas da će ta stranka "ponovo podneti Narodnoj skupštini predlog Rezolucije o genocidu NDH nad Srbima, Jevrejima i Romima tokom Drugog svetskog rata, koji je u dva navrata, 2016. i 2018. godine već uputila Skupštini".\nJovanović je u pisanoj izjavi naveo da „ne postoji nijedan opravdan razlog zbog kojeg genocid izvršen u Nezavisnoj državi Hrvatskoj ne bi bio institicionalno osuđen“, kao i da Srbija to duguje „žrtvama i istorijskim činjenicama“.\nDSS protiv zajedničkog predstavnika opozicije u dijalogu\n„Država Srbija je dužna da istitucionalnom osudom genocida, donošenjem Rezolucije Narodne skupštine, ispuni dug prema ustaškim žrtvama. Bilo kakva primerena obeležavanja i podsećanja na stradanje srpskog naroda, iako neophodna, takav čin ne mogu da zamene“, rekao je Jovanović.\nOn je naveo da je DSS „uverena da do pomirenja među narodima bivše Jugoslavije, u ovom slučaju srpskog i hrvatskog naroda, kao preduslova trajnog mira i stabilnosti na našim prostorima, može da dođe samo ukoliko se istorijske činjenice ne falsifikuju, žrtve zločina genocida ne zaborave, a zločinci ne opravdavaju“.\n„Zato smo uporni u nastojanju da Narodna skupština donese odgovarajuću Rezoluciju, a budući da u njoj DSS nema poslanike ostavljamo na volju narodnim poslanicima sadašnjeg saziva da je, kao ovlašćeni predlagači, predlože za raspravu i odlučivanje“, kazao je Jovanović.


Električni automobili sledeće nedelje u Beogradu\nM. D. 14. aprila 2017. 02:00\nViše od deset električnih automobila i prve brze punionice za takva vozila, biće predstavljeni sledeće nedelje u Beogradu u okviru Dana slovenačko-srpskog prijateljstva.\nKako su najavili organizatori manifestacije, koja će trajati od 21. do 23. aprila, taj projekat deo Zelene Balkanike, kojom će kompanija specijalizovana za razvoj tehnologija u automobilskoj industriji Hidria, zajedno sa automobilskim klasterom Slovenije i brojnim međunarodnim partnerima, u svakoj zemlji jugoistočne Evrope omogućiti takozvanu zelenu mobilnost na auto-putu, od Minhena, preko Salcburga, Ljubljane, Zagreba i Beograda, do Skoplja.\nTa trasa će ići i preko Podgorice, Tirane, Dubrovnika, Splita i Zadra, do Kopra, gde je u pripremi pokretanje Inovativnog centra zelene mobilnosti, a koji će da razvija visokotehnološka rešenja u te svrhe.\nSuština projekta je razvoj zasnovan na čistoj energiji, energetskoj nezavisnosti, kao i autonomnoj, digitalnoj, zelenoj mobilnosti.\n“Time želimo pretvoriti regiju u laboratoriju zelene mobilnosti budućnosti i u okviru EU projekta, na kojem radimo sa komesarkom Violetom Bulc”, istakao je koordinator projekta i potpredsednik SAMIT100 inicijative Istok Seljak.\nKorišćenje e-automobila raste u svetu, hoće li Srbija pratiti…\nOn će u petak, 21. aprila, u Beogradu održati predavanje o zelenoj mobilnosti, a zatim otvoriti punionicu za električne automobile ispred Mašinskog fakulteta.


RTCG - Radio Televizija Crne Gore - Nacionalni javni servis :: Društvo :: "EK objektivno sagledala pozitivne aspekte ASK-a"\n16. 12. 2019. 18:38 >> 18:35 0\nRadni dokument Evropske komisije (EK) o stanju u poglavljima 23 i 24 objektivno je sagledao pozitivne aspekte funkcionisanja Agencije za sprječavanje korupcije (ASK), kao i oblasti u kojima ima prostora za unaprjeđenje, ocijenio je Savjet Agencije.\nSavjet je danas, kako je saopšteno, razmatrao nezvanični radni dokument Evropske komisije o stanju u poglavljima 23 i 24 za Crnu Goru iz novembra, u dijelu koji se odnosi na djelokrug rada Agencije.\n„Savjet ASK je ocijenio da je taj radni dokument objektivno sagledao pozitivne aspekte funkcionisanja Agencije, kao i one oblasti u kojima ima prostora za dalje unaprjeđenje i poboljšanja u radu i rezultatima ovog državnog organa“, navodi se u saopštenju.\nNa sjednici je ocijenjeno da radni dokument sadrži određeni broj preporuka koje će, kako su kazali iz Savjeta, biti u fokusu rada Agencije u budućem periodu.\nSavjet je dao uputstvo organima ASK-a da do kraja januara sačine predlog mjera koje bi vodile realizaciji navoda i preporuka iz radnog dokumenta EK.\n„Takođe, Savjet je zaključio da je neophodno intenzivirati neposrednu saradnju sa EK u cilju unaprjeđenja budućih ocjena iz dokumenata Komisije koji se odnose na rad ASK-a“, kaže se u saopštenju.


Predrag Azdejković nominovan za Nagradu grada Beograda – GayEcho\nPredrag Azdejković nominovan za Nagradu grada Beograda\nDirektor Međunarodnog festivala queer filma “Merlinka” i urednik gej magazina “Optimist”, Predrag Azdejković nominovan je za Nagradu grada Beograda u kategoriji dugogodišnji rad i trajan doprinos razvoju grada Beograda.\nAzdejković je nominovan zbog dugogodišnjeg rada u organizaciji Međunarodnog festivala queer filma “Merlinka” koji je prošle godine u Domu omladine Beograda organizovan po deseti put, kada je prikazano više od sto filmova i oboreni svi dosadašnji rekordi u poseti. Merlinka festival je osnovan sa ciljem da osnažuje beogradsku LGBT populaciju i promoviše filmove LGBT tematike koji retko kad dolaze do beogradske filmske publike. Merlinka festival se pored Beograda organizuje i u Sarajevu, Novom Sadu, Tuzli, Podgorici i Nišu.\nPredrag Azdejković je do sada nagrađen Kristalnom nagradom 2010. godine za organizovanje prvog Merlinka festivala i Priznanjem za specijalni doprinos poboljšanju položaja marginalizovanih grupa 2013. godine.\nDobitnici Nagrada grada Beograda biće poznati u aprilu 2019. godine.\n« Nemačka: Dodatne novčane odštete gej osobama\nProtest na otvaranju Merlinka festivala u Tuzli »\nNada Šargin kao “smrt” za devojke\nZašto je važno da brendovi podržavaju Pride inicijative\nAnaliza iskustava LGBTI učenika u srednjim školama65 Total Shares\nIzabrana prva trans žena gradonačelnica u Francuskoj54 Total Shares


POLICIJA HAPSILA DECU POSLE MOLEBANA U PODGORICI: Naoružani ljudi u civilu primenili silu na maloletnicima!\nIncidenti tokom šetnje\nPored svega izrečenog, kako se dodaje, Crkva kao i hiljadama godina unazad poziva sve ljude na mir i ljubav pred Kolevkom Bogomladenca Hrista\nObjavljeno: 31.12.2019. 21:54h\nMitropolija Crnogorsko primorska saopštila je da su nakon molebana za mir u Sabornom Hramu u Podgorici i javnog poziva sveštenika da se narod mirno raziđe, ljudi koji nisu nosili policijsku uniformu pod pretnjom pištoljima i primenom sile priveli grupu dece od 14 godina i starije i odvedeli ih u vozila bez policijskih oznaka.\n"Preporuka sveštenstva donešena na osnovu informacija sa kojima smo raspolagali da će biti ubačene osobe koje će gađati policajce i izazivati haos i nered ulicama Podgorice, pokazala se istinitom", tvrde u Mitropoliji povodom sinoćnih dešavanja.\n"Najoštrije osuđujemo primenu sile od strane tajne policije nad nedužnom decom i pozivamo predstavnike saveta za građansku kontrolu rada policije, kao i nevladin sektor da zatraže unutrašnju kontrolu rada službenika policije i ako se utvrde ove činjenice i prekoračenja ovlašćenja, kazne lica koja su tukli decu u ove blage dane pred Božić", kaže se u saopštenju.\nPored svega izrečenog, kako se dodaje, Crkva kao i hiljadama godina unazad poziva sve ljude na mir i ljubav pred Kolevkom Bogomladenca Hrista.\nPolicija je danas saopštila da je sinoć privela 45 ljudi sa dve lokacije zbog nedavnog napada na policiju.\nDONALDE, UVEDI SANKCIJE ĐUKANOVIĆU I MARKOVIĆU: Srbi iz SAD se obratili Trampu, traže zaštitu za srpske svetinje!\nMARKO MILAČIĆ POČINJE ŠTRAJK GLAĐU: Cela Crna Gora je na nogama!


U Rači obeležen početak funkcionisanja elektronske matične službe – Personal magazin\nMinistar bez portfelja u Vladi Republike Srbije Sulejman Ugljanin prisustvovao je danas početku funkcionisanja elektronske matične službe u opštini Rača, koja će ove godine biti uvedena u još 42 nerazvijene…\nMinistar bez portfelja u Vladi Republike Srbije Sulejman Ugljanin prisustvovao je danas početku funkcionisanja elektronske matične službe u opštini Rača, koja će ove godine biti uvedena u još 42 nerazvijene opštine.\nUgljanin je prvi građanin koji je danas u toj opštini izvadio svoj rodni list za 30 sekundi pred predstavnicima opštine, Ministarstva pravde i državne uprave, Javnog preduzeća “PTT Srbija” i Kancelarije za održivi razvoj nedovoljno razvijenih područja.\nU decembru prošle godine postignut je sporazum te kancelarije, Ministarstva pravde i državne uprave i PTT-a u skladu sa kojim se Kancelarija obavezala na to da nabavi kompjutersku opremu, PTT da instalira i obuči matičare, a Ministarstvo da omogući pristup Centralnom sistemu podataka.\nPredsednik opštine Rača Dragana Živanović iskazala je zahvalnost Ugljaninu na svemu što Kancelarija čini za nerazvijene opštine, a predstavnicima Ministarstva i PTT-a na njihovoj ulozi u ovom projektu.\nUgljanin je izrazio zadovoljstvo zajedničkim radom na pomoći nerazvijenim opštinama, uz ocenu da je predsednik Vlade Ivica Dačić posetom nerazvijenim područjima juga Srbije dao novi podsticaj tome da se najsiromašnijima u državi posveti što je moguće veća pažnja.\nMinistar je istakao da je to najava da će se uspeti u nameri da se smanji siromaštvo u zemlji.\nSavetnik za medije i odnose s javnošću u Ministarstvu pravde i državne uprave Uglješa Mrdić istakao je značaj zajedničkog rada na ovom projektu, koji je od velike važnosti za 12.000 stanovnika opštine Rača, uz ocenu da se na ovaj način dokazuje da je Vlada servis svih građana.\nPredstavnik PTT-a i direktor tog preduzeća za informacione tehnologije Mihajlo Jovanović izrazio je zadovoljstvo učešćem PTT-a u projektu.\nJovanović je najavio da će do kraja godine biti opremljene sve opštine i obučeni matičari, kako je i predviđeno sporazumom iz prošle godine.\nDo tog roka, građanima bi trebalo da bude omogućeno da u svojim opštinama mogu da dobiju i uverenje o državljanstvu.\nU Rači obeležen početak funkcionisanja elektronske matične službe was last modified: March 20th, 2013 by Redakcija\nE-upravaelektronska matična službaRača\nHP i Samsung pružaju nove mogućnosti štampe sa mobilnih uređaja


Revolucionarni predlog iz Leverkuzena: Sezona od januara 2021. godine - SPORTSKI ŽURNAL\nRoberto Karo, izvršni predsednik Leverkuzena izneo je revoluciorni plan\nŠpanac Roberto Karo (55), rodom iz Barselone, koji u bundesligašu radi od jula 2018, smatra da nema potrebe žuriti sa nastavkom sezone posle pandemije koronavirusa i nudi sasvim novo rešenje.\n- Da bi izbegli presiju oko nastavljanja sezone što pre, može da se razmišlja i o kraju u oktobru ili novembru. Bundesligaši bi ipak završili takmičenje i mnogi klubovi bi tako izbegli finasijske probleme. Tako bi nova sezona mogla da počne u januaru 2021, čime bi dobili takmičenje u jednoj godini.\n- Takav sistem bio bi odgovarajući i do 2022, jer će u Kataru da bude igrano Svetsko prvenstvo krajem godine – kaže Karo.\nBundesligaši su veoma nestrpljivi da završe započetu sezonu, jer radi se o sumi od 750 miliona evra od TV prava, koju neće dobiti ako ne odigraju dogovoreni broj utakmica.\nZa dosta klubova taj novac znači spas. Uostalom već je najavljeno da bi 13 od 36 članova prve i druge lige mogli da bankrotiraju ovog leta ukoliko ne stigne novac.\nTako su DFL (Nemačka fudbalska liga) i TV Skaj (nosilac prava na prenose) počeli pregovore oko ranije avansne isplate. Možda će nešto biti jasnije 17. aprila kad je zakazan novi sastanak DFL i klubova.\nŽeljko Pavlović · 09 april, 2020 13:19